title: Guineanlintuhaukka

text: Joidenkin tutkijoiden mukaan tämä taksoni on alalaji seuraavasta lajista: Accipiter [tachiro or toussenelii] (sensu lato) (laajasti ymmärrettynä).


title: Guineanlintuhaukka

text: ITIS:n luettelossa mainitaan seuraavat alalajit:


title: Guineanlintuhaukka

text: Lajin nimesivät Des Murs ja Verreaux Alphonse Toussenelin mukaan kannustaakseen häntä etenemään luonnontieteellisissä tutkimuksissaan.


title: Pierre Moscovici

text: Pierre Moscovici (s. 16. syyskuuta 1957 Pariisi) on ranskalainen poliitikko, valtionvarain- ja talousministeri Ayraultin hallituksessa 16. toukokuuta 2012 lähtien. Moscovici oli eurooppaministeri 1997–2002 Lionel Jospinin hallituksessa ja europarlamentin jäsen 1994–1997 ja 2004–2007.


title: Pierre Moscovici

text: Moscovicin isä Serge Moscovici on romanianjuutalainen intellektuelli, sosiaalipsykologi ja vasemmistoaktiivi, joka pakeni Ranskaan 1947 ja äitinsä Ranskan kommunistipuolueessa toiminut psykoanalyytikko Marie Bromberg. Pierre Moscovici asui vuonna 1962 vuoden Yhdysvaltain New Jerseyssä, jossa hänen isänsä opetti Princetonissa, sekä kesän 1968 Stanfordissa.


title: Pierre Moscovici

text: Moscovici on taloustieteen sekä filosofian lisensiaatti (DEA). ENAan hän meni opiskelemaan 1981.


title: Pierre Moscovici

text: Moscovici jätti Alain Krivine'n johtaman Vallankumouksellisten kommunistien liiton 1984 ja liittyi sosialistisen puolueen jäseneksi. Lionel Jospinin hallituksen aikaan 1988 hän neuvonantajana koulutusasioissa. Vuonna 1990 hän meni kansallisen taloussuunnitteluvirastoon. Vuonna 1991 hän julkaisi François Hollanden kanssa pamfletin "L’Heure des choix" Pierre Bérégovoyn talouspolitiikkaa vastaan.


title: Pierre Moscovici

text: Moscovicista tuli 1990 sosialistipuolueen puoluesihteeri ja 1992 varainhoitaja. Europarlamentiin hänet valittiin 1994, mutta hän jätti tehtävän 1997 osallistuakseen kansalliskokouksen vaaliin. Hänet valittiin Doubsista ja hänestä tuli hallituksen eurooppaministeri. Hän menetti edustajanpaikkansa vuoden 2002 vaaleissa ja tuli valituksi uudelleen europarlamenttiin 2004, josta hän erosi jälleen 2007, ja siirtyi jälleen kansalliskokoukseen. Vuonna 2011 hän ryhtyi Hollanden kampanjapäälliköksi presidentinvaaleihin.


title: Manuel Valls

text: Manuel Carlos Valls (s. 13. elokuuta 1962 Barcelona) on ranskalainen poliitikko. Hän toimi Ranskan pääministerinä 2014–2016. Valls erosi pääministerin tehtävästä joulukuussa 2016 asettuessaan sosialistien ehdokkaaksi vuoden 2017 presidentinvaalien esivaaleissa.


title: Manuel Valls

text: Valls on ollut Ranskan kansalliskokouksen jäsen vuodesta 2002. Hän oli Évryn pormestari vuosina 2001–2012. Valls toimi sisäministerinä Jean-Marc Ayrault’n hallituksessa 16. toukokuuta 2012 lähtien. Hänet valittiin pääministeriksi Ayrault’n erottua tehtävästä.


title: Manuel Valls

text: Vallsin isä oli katalonialainen taidemaalari ja äiti sveitsiläinen. Hänen enonsa oli kuuluisa sveitsiläinen arkkitehti Aurelio Galfetti. Perhe pakeni Ranskaan Francon diktatuuria. Valls puhuu ranskaa, espanjaa, kataloniaa ja italiaa. Hän sai Ranskan kansalaisuuden vuonna 1982. Sosialistipuolueeseen hän liittyi 17-vuotiaana vuonna 1980.


title: Manuel Valls

text: Valls opiskeli historiaa Sorbonnen yliopistossa ja on tehnyt työuransa politiikassa. Hän on naimisissa palkitun viulistin Anne Gravoinin kanssa.


title: Manuel Valls

text: Vallsin ensimmäisen hallituksen talousministeri Arnaud Montebourg arvosteli hallituksen talouspolitiikkaa sisältäpäin liian tiukaksi. Valls pyysi hallituksensa eroa 25. elokuuta 2014. Presidentti François Hollande hyväksyi eronpyynnön ja pyysi tätä muodostamaan uuden hallituksen.


Jääkiekon alle 18-vuotiaiden maailmanmestaruuskilpailut 2013 pelattiin huhtikuussa 2013 Venäjällä.


title: Jääkiekon alle 18-vuotiaiden maailmanmestaruuskilpailut 2013

text: Turnauksen voitti Kanada, joka kukisti finaalissa neljät edelliset mestaruudet voittaneen Yhdysvallat lukemin 3-2. Suomi sai pronssia voittamalla kisaisäntä Venäjän pronssiottelussa maalein 2-1.Turnaussysteemi muuttuu viime vuodesta niin että molempien lohkojen neljä parasta jakaa puolivälieriin ja molempien lohkojen viimeiset (A5-B5) karsivat keskenään sarjapaikasta.


text: Ottelut pelataan samoilla areenoilla kuin vuoden 2014 olympialaisten jääkiekkoturnaus.


text: Ottelut


text: Putoamissarja pelataan paras kolmesta systeemillä.


text:
Pääsarjan kisat
1. divisioona A-Lohko


text: 2. divisioona A-lohko


text: 3. divisioona A-lohko


title: Christiane Taubira

text: Christiane Taubira (s. 2. helmikuuta 1952, Cayenne, Ranskan Guayana) on ranskalainen poliitikko, oikeusministeri Ayraultin hallituksessa 16. toukokuuta 2012 lähtien. Hän oli kansalliskokouksen jäsen 1993–2012 ja europarlamentin jäsen 1994–1999.


title: Christiane Taubira

text: Taubira johtaa perustamaansa Walwari-puoluetta. Hän oli Parti radical de gauchen presidenttiehdokkaana 2002.


title: Christiane Taubira

text:
Ainakin kolmesta Ranskassa säädetystä laista on käytetty nimeä julkisuudessa nimeä "la Loi Taubira":
Näistä ensimmäinen oli laki 2001-434 21.5.2001, orjakaupan ja orjuuden säätämisestä rikokseksi ihmisyyttä vastaan, jota Taubira oli säätämässä jo kansanedustajana olleessaan.


title: Christiane Taubira

text: Toinen Loi Taubira on 2013-404 17.6.2013 samaa sukupuolta olevien parien avioliitosta, joka Taubira toi parlamentille oikeusministerinä, ja laki 2014-896 15.8.2014, joka poisti rikoksista minimituomiot ja toi mahdollisuuden eräänlaiseen ehdonalaisuuteen (« contrainte pénale »), jossa vapauden ehtona ovat esim. hoito, koulutukseen tai työhön hakeutuminen tai korvaukset uhrille.


title: Vähäjärvi (Pirkkala)

text: Vähäjärvi on Pirkanmaalla Pirkkalassa sen keskustaajamassa, Suupan ja Naistenmatkan välissä, sijaitseva järvi, joka kuuluu Kokemäenjoen vesistössä Vanajaveden-Pyhäjärven alueen Pyhäjärven alueeseen. Vähäjärvi on osa Pyhäjärven lähialuetta.


title: Vähäjärvi (Pirkkala)

text: Järven pituus on 700 metriä, leveys 350 metriä ja sen pinta-ala on 11 hehtaaria. Järvi sijaitsee 400 metriä etelään Pyhäjärvestä. Sen laskujoki Pyhäjoki lähtee järven pohjoispäästä länsirannasta ja kulkee yli 3 kilometriä länteen, jossa sen luontainen uoma on muutettu valtatielle 3 sopivaan kaivantoon. Pyhäjoki laskee Pyhäjärven Soukonlahteen. Järveen laskee kaksi lyhyttä ojaa sen lounaisrantaan. Toinen tuo puolen kilometrin päässä sijaistevan lammikon ylivirtausvedet ja toinen pitempi oja tuo Vähä Naistenjärven ja toisen nimettömän lammen vedet kaakon suunnalta. Järvi on matala ja sen ulappaa täplittävät kesäisin kasvustot. Keskellä järveä on suihkulähde. Rantaviivan pituus on 1,7 kilometriä. Järveä kiertää ympäri polku ja sen rannat tai rantojen läheiset alueet ovat täyteen rakennettuja. Talot ovat yleensä asuntoja, mutta länsirannalla sijaitsee puistossa Pirkkalan keskuskenttä (urheilukenttä) ja sen takana koulukeskus, jossa toimivat Naistenmatkan koulu, Pirkkalan yläaste ja Pirkkalan yhteislukio. Itärannalla sijaitsee puistossa Kurikanvainion uimaranta.


title: Vähäjärvi (Pirkkala)

text: Vähäjärvi oli 1970-luvun lopulla hyvin rehevöitynyt ja se oli silloin kasvamassa umpeen. Vuonna 1982 sen rannat pengerrettiin ja sen vedenpintaa nostettiin metrillä. Vuonna 2000 järvestä poistettiin liikkeelle lähtenyt 0,7 hehtaarin saarimainen turvelautta, jonka jälkeen järvessä ei ole esiintynyt sinilevää.


title: Vähäjärvi (Pirkkala)

text: Vuonna 1953 julkaistussa peruskartassa järven ympäröivää peltomaisemaa kutsuttiin "Naistenmatkaksi" ja järven pohjoispään risteysaluetta "Suupaksi". Järven rantoja reunustivat kaakkoisrantaa lukuun ottamatta peltomaat. Järven länsirannat olivat matalina ruovittuneita. Aluetta rakennettiin vuoden 1961 peruskartan mukaan ahkerasti ja ensimmäiset rantatalot ovat tuolta ajalta. Itäpuolella kulkevan tien taakse ilmaantui vuoden 1975 kartan mukaan koulu. Se, ja kiivas rakentaminen, on sen jälkeen muuttanut ympäristön pysyvästi kaupunkimaiseksi.


title: Vähäjärvi (Pirkkala)

text: Vähäjärven nimellä tunnetaan myös yksi Pirkkalan kunnanosista ja entisestä kylästä. Se rajoittui Naistenmatkaan, Kurikkaan, Takamaahan, Linnakallioon ja Linnakorpeen.


title: Lojalisti (Amerikan vallankumous)

text: Lojalistit tarkoittavat Amerikan vallankumouksen yhteydessä niitä Pohjois-Amerikan brittisiirtokuntien uudisasukkaita, jotka pysyivät vapaussodan aikana uskollisina Ison-Britannian kuningaskunnalle.


title: Lojalisti (Amerikan vallankumous)

text: Lojalistit kannattivat Britannian kruunua monista eri syistä. Monet osoittivat kunnioitustaan kruunulle ja monet pelkäsivät vallankumouksen vievän Amerikan kaaokseen. Osan mielestä amerikkalaiset olivat kyllä kärsineet brittien sorrosta, mutta asiat pitäisi selvittää neuvottelemalla. Britannian puolella olivat myös monet henkilöt, jotka eivät olleet vielä täysin mukautuneet siirtokuntien yhteiskuntaan, kuten kieli- ja uskontovähemmistöt, tuoreet maahanmuuttajat, tummaihoiset ja intiaanit. Pääosa lojalisteista oli pienmaatilallisia, käsityöläisiä ja kauppiaita. Lisäksi suurin osa brittiupseereista, rikkaista kauppiaista ja anglikaanipapeista pysyi uskollisina. Myös monet saksalaiset maahanmuuttajat kannattivat Britanniaa, koska Yrjö III:lla oli saksalaiset sukujuuret.


title: Lojalisti (Amerikan vallankumous)

text: Vain pieni osa lojalisteista, yhteensä noin 19 000 henkeä, taisteli Britannian puolelle vapaussodassa. Osa lojalisteista eli brittien vahvoissa tukikohdissa, kuten New Yorkissa, ja osa pakolaisleireillä, joita oli muun muassa Quebecin Sorelissa ja Yamachichessa. Lopulta noin satatuhatta lojalistia pakeni Yhdysvalloista. Heihin kuuluivat muun muassa Benjamin Franklinin poika William Franklin ja taidemaalari John Singleton Copley. Noin puolet lähtijöistä muutti Kanadaan, ja heistä noin 30 000 päätyi nykyisten Nova Scotian, New Brunswickin ja Prinssi Edwardin saaren alueille.


title: Runoilija ja muusa

text:
Runoilija ja muusa on Wäinö Aaltosen vuosina 1926–1928 veistämä Aleksis Kiven muistomerkki Kulttuuritalo Laikun edustalla Tampereella. Veistos paljastettiin Hämeen heimojuhlien yhteydessä 11. elokuuta 1928.
Allegorisessa veistoksessa runouden henki siunaa runoilijaa taiteilijan kutsumukseensa, ja runoilija nostaa oikean kätensä sydämensä kohdalle. Teos oli Suomen henkilömuistomerkeistä ensimmäinen, jossa aihetta kuvattiin vertauskuvallisesti. Ihmishahmojen liikkeet suuntautuvat useampaan suuntaan, kierteisesti ylhäälta alas, mutta myös päinvastoin. Hahmot ovat Aaltoselle tyypillisesti suuripäisiä, korkeaotsaisia ja pienikätisiä sekä -jalkaisia. Miehen vartalo on atleettinen, naisen taas tyylitelty korkealle sijoitettuine rintoineen.
Jalustassa on lyyra runouden vertauskuvana ja reliefikuva Kivestä. Niiden ohessa on myös ote "Seitsemästä veljeksestä": ”Ylös pyhään pyörryttävään korkeuteen hän katseli”.


title: Runoilija ja muusa

text: Aaltosen muistomerkki on 1926 järjestetyn muistomerkkikilpailun voittaja. Aaltosella oli kilpailussa useampi voitokas ehdotus, muun muassa "Futuri". Varoja hankittiin kansalaiskeräyksellä, mutta pääasiallinen rahoittaja oli Emil Aaltonen. Muistomerkin pystytti Tampereen Taiteilijaseura. Myöhemmin 1939 Helsingissä paljastettiin toinen Aaltosen Kivelle tekemä muistomerkki.


title: Nerosjärvi

text: Nerosjärvi on Kanta-Hämeessä Hämeenlinnan Lammissa ja Päijät-Hämeessä Padasjoella sijaitseva järvi.


title: Nerosjärvi

text: Järven pinta-ala on 780 hehtaaria eli 7,8 neliökilometriä. Se on 5,7 kilometriä pitkä ja 4,4 kilometriä leveä. Järvi on kuitenkin niemistä ja suurista saarista johtuen rikkomainen eikä suuria järvenselkiä ole kuin kolmikilometriä pitkä ja alle kilometrin levyinen Saarenselkä. Järvessä on laskettu olevan 70 saarta. Niiden yhteispinta-ala on 148 hehtaaria, mikä on noin 16 prosenttia järven kokonaispinta-alasta. Saarista Kauhasalo on yli neliökilometrin suuruinen, Ilvessalo, Siikasaari, Lammonsaari, Haukkasaari, Palosaari ja Kivisaari ovat yli hehtaarin suuruisia, muista saarista 50 ovat yli aarin ja loput 13 ovat alle aarin kokoisia. Kartalla Ruotsinsalo näyttää saarelta, mutta se voidaan lukea niemeksi sen pohjoispäässä sijaitsevan kapean kannaksen vuoksi. Kannaksella kulkee myös salolle johtava tie.


title: Nerosjärvi

text: Kauhasalo ja Ruotsinsalo sijaitsevat järven pohjoisrannan tuntumassa. Kauhasalon erottaa mantereesta alle 30 metriä leveä Kotasalmi ja Ruotsinsalon erottaisi entinen Siltasalmi. Salojen väliin jäävää järvenosaa kutsutaan Mustasseläksi ja Kauhasalon luoteispuolta Soimanseläksi. Soimanselän katkaisee Pitkäniemi, jonka taakse jää Kololahti. Kauhasalon länsipuolella sijaitsee Ämmäselkä ja lounaispuolella Haukkaselkä, joka jatkuu etelään Jurvanlahdeksi ja järven luusuaksi. Saarenselkä erottuu Haukkaselästä Jurvanniemen, Ilvessalon ja Kauhasalon välisten salmien takia. Etelärannan Siikasaari suojaa siellä olevia Vähäistä Siikalahtea ja pitkänkapeaa Siikalahtea. Kauhasalon ja Ruotsinsalon väliin jää alle 100 metriä leveä ja pohjoiseen Mustasselälle johtava Soutosalmi. Ruotsinsalon koillispuolella on Savinselkä, joka on kapea ja saaristoinen järvenosa. Se kohtaa kaakkoispäässään Hiirenniemen edustalla Saarenselän. Saarenselän itäpäässä sijaitsee vielä Putaanlahti.


title: Nerosjärvi

text: Järvi on luodattu ja siitä on julkaistu syvyyskartat. Järven tilavuus on 35 miljoonaa kuutiometriä eli 0,035 kuutiokilometriä. Sen keskisyvyys on 4,5 metriä ja suurin syvyys on 20,5 metriä. Rikkonaisessa järvessä on Haukkaselällä yksi 20 metriä syvä ja toinen 17 metriä syvä syvänne, Ämmäselällä on yli 15 metrinen syvänne, ja Saarenselän itäpäässä on yksi 15 metriä syvä ja toinen yli 20 metriä syvä syvänne. Järven syvin kohta sijaitsee juuri tässä Saariselän itäosan syvänteessä.


title: Nerosjärvi

text: Järven rantaviivan pituus on 66 kilometriä, josta saarten rantaviivan yhteispituus on 21 kilometriä. Rannat ovat pääsääntöisesti metsämaata, joita satunnaiset peltotilkut täplittävät. Eniten yhtenäistä viljelymaata on Neroskulmalla. Kulmakuntia on kaksi, Porraskoski ja Neroskulma. Asutus on muuten haja-asutusta, jonka välissä on runsaasti vapaa-ajan asuntoja. Niille johtaa tiet Kuohijärven itäiseltä rantatieltä yhdystie 3192, Porraskosken ja Auttoisten väliseltä yhdystieltä 14158 ja siitä koilliseen lähtevältä yhdystieltä 14159. Järvi sijaitsee pääosin Hämeenlinnan puolella, mutta Padasjoen kuntaraja seuraa Nerosjärven pohjoisrantoja Hiirenniemen Heinäjoelta länteen Mustasselälle. Lisäksi järven saarista kuuluvat Padasjoelle Lammonsaari ja kolme nimetöntä saarta sekä Ruotsinsalon niemestä sen luoteispäästä noin kolmannes.


title: Nerosjärvi

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Nerosjärven alueeseen (35.783) järvi kuuluu. Järven vedenpinnan korkeus on 93,5 metriä mpy.


title: Nerosjärvi

text: Pääosa Nerosjärveen saapuvasta vedestä tulee Suomenjokea ja Heinäjokea myöten. Suomenjoki, joka laskee Savinselkään, kuuluu hallinnollisesti vielä Nerosjärven alueeseen. Sen pääjärvi Parlammi (96 ha) saa pääosan vedestään Palsanojaa myöten Vesijaosta, joka on laajan Vesijaon valuma-alueen (35.784) laskujoki. Suomenjokeen yhtyvät muutamat Nerosjärven alueen järvistä. Niitä ovat esimerkiksi Tervajärvi (21 ha), Leppäjärvi (25 ha), Ahvenislampi (5 ha) ja Iso-Kailo (14 ha). Heinäjoki on Kauttisjärven laskujoki, joka laskee Saarenselän Putaanlahteen. Se tuo sinne samalla koko Heinäjoen valuma-alueen vedet (35.786). Nerosjärveen laskee suoraan vain kaksi järveä. Ne ovat Miekkalammi (8 ha) ja Pöytähonganlammi (2 ha).


title: Nerosjärvi

text: Nerosjärvi laskee Kuohijärveen Jurvanlahdesta Luukunkosken kautta, josta vedet joutuvat ensiksi Yläjokeen (11 ha) ja sen jälkeen Porraskosken voimalaitoksen padon jälkeen Alajokeen, joka katsotaan olevan osa Kuohijärveä.


title: Nerosjärvi

text: Nerosjärvi on keskikokoinen humusjärvi, jonka kasvukauden aikainen pintaveden fosforipitoisuus on 19 mikrogrammaa litrassa vettä (μg/l) ja a-klorofyllipitoisuus 7,1 μg/l sijoittavat järven luokkaan hyvää ja typpipitoisuus 460 μg/l sijoittavat sen erinomaiseen luokkaan. Nerosjärven ekologinen tila on käytettävissä olevien tietojen perusteella hyvä.


title: Nerosjärvi

text: Järven kasvillisuus on runsasta. Se koostuu suurilta osin karujen humusjärvien lajeista, mutta myös rehevien vesien kasveista. Nerosjärvellä elää runsaasti eri kala- ja lintulajeja. Kalastoon kuuluvat ainakin ahven, taimen, muikku, lahna, siika, hauki ja kuha. Vesilintuja elää paljon matalissa ja runsaskasvustoisissa vesissä sekä useissa saarissa ja karikoilla. Linnustoon kuuluvat etenkin sorsa- uikku- ja lokkilinnut sekä kalatiira ja harvinainen ruisrääkkä.


title: Nerosjärvi

text: Kalmbergin kartastossa vuodelta 1855–1856 järven nimi kirjoitettiin ”Näräjärvi”. Kartassa nykyinen suurin saari oli ”Kauhasalo” ja nykyinen Ruotsinsalo oli saari ja nimeltään ”Randonsalo”. Saarella sijaitsi kaksi torppaa Ruotinsalo ja Sildanniemi. Karttamerkit viljelymaista puuttuivat eikä niittyjäkään ollut merkitty. Järvenrannoille oli merkitty kuusi muuta torppaa ja järven pohjoispäähän Lieson kylä. Järven luusuasta alkoi Nierokoski (nykyään Luukunkoski) ja sen alapuolella sijaitsi Porraskosken saha ja Myllärin talo. Porraskoskeen on piirretty silta (vanha nimitys porras).


title: Oswaldo Brenes Álvarez

text: Oswaldo Brenes Álvarez (5. elokuuta 1942 Liberia – 11. helmikuuta 2013) oli costaricalainen roomalaiskatolinen piispa. Hänet vihittiin papiksi Tilaránin hiippakuntaan 18. joulukuuta 1966 ja nimitettiin Ciudad Quesadan hiippakunnan johtoon 19. maaliskuuta 2008. Piispaksi vihkiminen seurasi 24. toukokuuta. Pääkonsekraattorina toimi Osvaldo Padilla, jota avustivat José Francisco Ulloa Rojas ja Hugo Barrantes Ureña.


title: Huvipuisto (televisio-ohjelma)

text: Huvipuisto oli MTV3-kanavalla 30. kesäkuuta 2012 alkanut viihdeohjelma, jonka juontajana toimi Viivi Avellán. Ohjelmassa kymmenen henkilöä kilpaili toisiaan vastaan Powerparkin elämyspuistossa. Ohjelma oli kymmenosainen, ja sen oli tuottanut Mikael Tammi.


title: Huvipuisto (televisio-ohjelma)

text: Suomalaiset stunt-ammattilaiset olivat suunnitelleet Powerparkissa suoritettavat tehtävät. Ohjelmaan haki yli 300 henkilöä, joista mukaan valittiin viisi miestä ja viisi naista. Kilpailun voittaja sai palkinnoksi elinikäisen rannekkeen Powerparkiin sekä kotimaan matkalahjakortin.


title: Huvipuisto (televisio-ohjelma)

text: Ohjelman jokaisessa jaksossa vähiten pisteitä saanut henkilö putosi pois kilpailusta. Ohjelman kuvaukset olivat kesäkuussa 2012.


title: Kansainvälisen Jääkiekkoliiton mestaruuskilpailut 1912

text: Kansainvälinen jääkiekkoliitto IIHF (tuolloin LIHG) järjesti liiton mestaruusturnauksen jääkiekossa 1912. Turnaukseen osallistui neljä eurooppalaista maajoukkuetta ja Kanadan edustajana Oxford Canadians.


title: Loppukilpailu

text:
Loppukilpailu eli finaali on kilpailun viimeinen ottelu, jossa ratkaistaan koko tapahtuman voittaja.
Urheilukilpailuissa, joissa kaksi yksilöä tai joukkuetta kilpailee toisiaan vastaan, loppukilpailu pelataan usein semifinaalien voittajien kesken.
Semifinaalissa hävinneet joukkueet pelaavat toisiaan vastaan ratkaissen sen, kumpi voittaa pronssimitalin.


title: Seasons of the Shake

text: Seasons of the Shake on Giddyupsin vuonna 1987 ilmestynyt debyyttialbumi, joka julkaistiin LP-levynä (Dig It DIGLP 36) ja kasettina (Dig It DIGMC 36). Albumilta julkaistiin singlet "Little Weirdos", "Sweet Bitter Pain" ja "One of These Stories". Kappaleesta "Little Weirdos" tehtiin myös musiikkivideo. Kappale löytyy myös eri esittäjien kokoelmalta "Super Hits 3".


title: Suolijärvi (Tuulos)

text: Suolijärvi on Kanta-Hämeessä Hämeenlinnassa Tuuloksen lähellä sijaitseva järvi.


title: Suolijärvi (Tuulos)

text: Järven pinta-ala on 203 hehtaaria eli 2,0 neliökilometriä. Se on 4,7 kilometriä pitkä ja 700 metriä leveä. Järvi sijaitsee kaakkois-luoteis-suunnassa eikä siinä ole kartan mukaan saaria. Järven koillisrannat ovat jyrkät ja paikoin kallioiset, mutta lounaisrannat ovat alavia peltomaarantoja. Järven louteispuolella kohoaa yli 80 metrin korkeuteen Kanalanharju, joka on kauempana rannasta sijaitseva laaja mäkialue. Sen alarineillä kulkee Pyhäjärvestä Suolijärven luoteispäähän lyhyt harjujakso. Sen jatke saattaa olla järven kaakkoispäästä pitkälle kohti kaakkoa jatkuva harjujakso. Myös koillisrannassa sijaitseva Rautionkärki että etelämpänä sijaitseva Syrjänkärki ovat harjunpäitä.


title: Suolijärvi (Tuulos)

text: Järvi on luodattu ja siitä on julkaistu syvyyskartat. Järven tilavuus on 9,5 miljoonaa kuutiometriä eli 0,095 kuutiokilometriä. Sen keskisyvyys on 4,7 metriä ja suurin syvyys on 10,4 metriä. Syvin kohta sijaitsee Kaluvuoren edustalla keskellä järveä .


title: Suolijärvi (Tuulos)

text: Järven rantaviivan pituus on 12 kilometriä. Rannat ovat enimmäkseen peltomaata ja monet pelto-oja on johdettu järveen. Järven asutus on haja-asutusta ja rannoille on rakennettu myös vapaa-ajan asuntoja. Tuuloksen Syrjäntaka on ainoa rannalle ulottuva taajama. Järven kaakkoispäässä sijaitsee Pohjoinen ja luoteispäässä Sairialan kirkonkylä ja Torpinkulma. Valtatie 12 kulkee aivan järven kaakkoisrantaa pitkin ja kantatie 54 ohittaa järven kaakkoispään varsin läheltä.


title: Suolijärvi (Tuulos)

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueeseen (35.79), jonka Leheejärven alueeseen (35.791) järvi kuuluu. Järven vedenpinnan korkeus on 85,4 metriä mpy.


title: Suolijärvi (Tuulos)

text: Järvi saa vetensä kahdelta valuma-alueelta ja omalta lähialueeltaan. Ormajärven valuma-alueen (35.792) laskujoki on Ormijoki, joka alkaa Ormajärvestä (653 ha). Ormijoen kanssa yhtyy etelästä tuleva Pohjoistenjoki, jonka pääjärvi on Teuronjärvi (132 ha). Järven omalta lähialueelta siihen laskee Maaherranoja Tuuloksen rantaan ja sen valuma-alueella sijaitsevat Haukilammi (6 ha), Hosiolammi (1 ha), Valkealammi (1 ha) ja Taholammi (8 ha). Kämpiänoja, joka on Kuppilammin, Koveroistensuon ja Valkeajärvi (8 ha)yhteinen laskuoja, laskee järven luoteispään pohjoisrantaan.


title: Suolijärvi (Tuulos)

text: Suolijärvi laskee Sairialanjokea pitkin Yliseen- ja Aliseen Tuuloslammiin (12 ha) ja Leheejärven (104 ha) kautta Pyhäjärveen.


title: Suolijärvi (Tuulos)

text: Suolijärvi on ekologiselta tilaltaan ja vedenlaadultaan hyvä. Se on humuspitoinen ja lievästi rehevöitynyt, ja sen rannoilla on melko paljon peltomaata. Happi voi loppukesäisin kulua loppuun syvänteen alusvedestä. Järvessä elää muun muassa ahven, taimen, muikku, lahna, hauki, särki sekä siihen istutettu karppi.


title: Suolijärvi (Tuulos)

text: Suolijärvellä on yksi uimaranta.


title: Suolijärvi (Tuulos)

text: Kalmbergin kartastossa vuodelta 1855–1856 on Ormijokeen piirretty kolme vesimyllyä ja Pohjoistenjokeen yksi. Järven pohjois- ja eteläpäiden ympäristöt olivat peltomaata ja lounaisrannoilla oli paljon niittyjä.


title: Aleksis Kiven patsas (Nurmijärvi)

text: Aleksis Kiven patsas on Aukusti Veuron pronssiveistos vuodelta 1934 Nurmijärvellä. Se on siirretty nykyiselle paikalleen Aleksis Kiven aukiolle kirjaston eteen vuonna 2000.


title: Aleksis Kiven patsas (Nurmijärvi)

text: Veistos oli Aukusti Veuron kilpailuehdotus Kiven muistomerkiksi Kansallisteatterin eteen. ”Mietteissä”-niminen ehdotus voitti kilpailun, mutta veistosta ei kuitenkaan tilattu. Helsingin sijaan ehdotus toteutettiin Nurmijärvelle Kiven syntymän satavuotisjuhlan kunniaksi.


title: Benigno Luigi Papa

text: Benigno Luigi Papa (s. 25. elokuuta 1935 Spongano) on italialainen roomalaiskatolinen arkkipiispa. Hänet vihittiin kapusiinien papiksi 25. maaliskuuta 1961 ja nimitettiin Oppido Mamertina-Palmin hiippakunnan johtoon 29. syyskuuta 1981. Piispaksi vihkiminen seurasi 27. joulukuuta. Pääkonsekraattorina toimi Anastasio Alberto Ballestrero, jota avustivat Andrea Mariano Magrassi ja Aureliano Sorrentino.


title: Benigno Luigi Papa

text: Papa sai 11. toukokuuta 1990 nimityksen Taranton arkkipiispaksi, jona hän toimi, kunnes jäi eläkkeelle 21. marraskuuta 2011.


title: Armando Franco

text: Armando Franco (6. toukokuuta 1922 Mesagne – 15. joulukuuta 1997) oli italialainen roomalaiskatolinen piispa. Hänet vihittiin papiksi 13. heinäkuuta 1947 ja nimitettiin Melfi-Rapollan sekä Venosan hiippakuntien johtoon 25. lokakuuta 1976. Piispaksi vihkiminen seurasi 9. tammikuuta 1977. Pääkonsekraattorina toimi Corrado Ursi, jota avustivat Settimio Todisco ja Orazio Semeraro.


title: Armando Franco

text: Franco sai 12. syyskuuta 1981 nimityksen Orian hiippakunnan johtoon, ja hän kuoli 75-vuotiaana virassa.


title: Settimio Todisco

text: Settimio Todisco (s. 10. toukokuuta 1924 Brindisi) on italialainen roomalaiskatolinen arkkipiispa. Hänet vihittiin papiksi Brindisin arkkihiippakuntaan 27. heinäkuuta 1947 ja nimitettiin Molfetta-Giovinazzo-Terlizzin hiippakunnan apostoliseksi hallitsijaksi sekä Bigastron titulaaripiispaksi 15. joulukuuta 1969. Piispaksi vihkiminen seurasi 15. helmikuuta 1970. Pääkonsekraattorina toimi Corrado Ursi, jota avustivat Nicola Margiotta, Achille Salvucci ja Orazio Semeraro.


title: Settimio Todisco

text: Todisco sai 24. toukokuuta 1975 nimityksen Brindisin arkkipiispaksi, jona hän toimi, kunnes jäi eläkkeelle 5. helmikuuta 2000. Hänen kautensa aikana arkkihiippakunnan uudeksi nimeksi vaihdettiin Brindisi-Ostuni.


title: Rocco Talucci

text: Rocco Talucci (s. 6. syyskuuta 1936 Venosa) on italialainen roomalaiskatolinen arkkipiispa. Hänet vihki papiksi Melfi-Rapollan hiippakuntaan Domenico Petroni 23. heinäkuuta 1961. Hänet nimitettiin Tursi-Lagonegron hiippakunnan johtoon 25. tammikuuta 1988, ja piispaksi vihkiminen seurasi 25. maaliskuuta. Pääkonsekraattorina toimi Bernardin Gantin, jota avustivat Giuseppe Vairo ja Vincenzo Cozzi.


title: Rocco Talucci

text: Talucci sai 5. helmikuuta 2000 nimityksen Brindisi-Ostunin arkkipiispaksi, jonka virkaan hänet asetettiin 8. huhtikuuta.


Ukrainan alle 20-vuotiaiden jääkiekkomaajoukkue edustaa Ukrainaa jääkiekon nuorten maailmanmestaruuskilpailuissa.


title: Francesco Milito

text: Francesco Milito (s. 7. heinäkuuta 1948 Rossano) on italialainen roomalaiskatolinen piispa. Hänet vihki papiksi Antonio Cantisani 12. elokuuta 1972. Hänet nimitettiin Oppido Mamertina-Palmin hiippakunnan johtoon 4. huhtikuuta 2012. Piispaksi vihkiminen seurasi 13. toukokuuta. Pääkonsekraattorina toimi Santo Marcianò, jota avustivat Vittorio Luigi Mondello, Luciano Bux, Salvatore Nunnari ja Antonio Cantisani.


title: Orazio Semeraro

text: Orazio Semeraro (4. huhtikuuta 1906 Veglie – 22. elokuuta 1991) oli italialainen roomalaiskatolinen arkkipiispa. Hänet vihittiin papiksi Brindisin arkkihiippakuntaan 11. elokuuta 1929 ja nimitettiin Cariatin hiippakunnan johtoon 22. maaliskuuta 1957. Piispaksi vihkiminen seurasi 10. toukokuuta. Pääkonsekraattorina toimi Adeodato Giovanni Piazza, jota avustivat Nicola Margiotta ja Corrado Ursi.


title: Orazio Semeraro

text: Semeraro sai 30. huhtikuuta 1967 nimityksen Brindisin koadjuuttoriarkkipiispaksi sekä Faleriin titulaariarkkipiispaksi. Hän toimi koadjuuttoriarkkipiispana, kunnes erosi tehtävistään 24. toukokuuta 1975.


title: Orazio Semeraro

text: Semeraro osallistui Vatikaanin toiseen kirkolliskokoukseen.


title: Alberico Semeraro

text: Alberico Semeraro (19. tammikuuta 1903 Martina Franca – 24. toukokuuta 2000) oli italialainen roomalaiskatolinen piispa. Hänet vihittiin papiksi Taranton arkkihiippakuntaan 11. huhtikuuta 1925 ja nimitettiin Orian hiippakunnan johtoon 1. toukokuuta 1947. Piispaksi vihkiminen seurasi 30. kesäkuuta. Pääkonsekraattorina toimi Ferdinando Bernardi, jota avustivat Nicola Margiotta ja Francesco Potenza.


title: Alberico Semeraro

text: Semeraro osallistui Vatikaanin toiseen kirkolliskokoukseen. Hän jäi eläkkeelle 17. maaliskuuta 1978.


title: Luigi Martella

text: Luigi Martella (9. maaliskuuta 1948 Depressa – 6. heinäkuuta 2015) oli italialainen roomalaiskatolinen piispa. Hänet vihittiin papiksi Otranton arkkihiippakuntaan 10. huhtikuuta 1977 ja nimitettiin Molfetta-Ruvo-Giovinazzo-Terlizzin hiippakunnan johtoon 13. joulukuuta 2000. Piispaksi vihkiminen seurasi 10. maaliskuuta 2001. Pääkonsekraattorina toimi Francesco Cacucci, jota avustivat Donato Negro ja Bruno Musarò.


title: Vesipuolukka

text: Vesipuolukka on perinteinen puolukan säilömismenetelmä. Lasipurkki täytetään puhtailla puolukoilla. Purkki täytetään lähdevedellä tai keitetyllä ja jäähdytetyllä vedellä. Purkin kansi suljetaan, ja purkkia säilytetään viileässä, esimerkiksi kellarissa tai jääkaapissa. Puolukat säilyvät hyvinä seuraavaan satoon asti. Marjat saavat jäätyäkin, sillä näin maku paranee, mutta silloin purkki ei saa olla aivan täysi.


title: Vesipuolukka

text: Sama menetelmä käy myös karpalon ja variksenmarjan säilöntään.


title: Tavaralajimenetelmä

text: Tavaralajimenetelmä on metsänhakkuumenetelmä, jossa jo metsässä ennen metsäautotien päähän puun kuljettamista puutavara lajitellaan puulajien mukaan. 2005 maailmassa myytiin noin 2900 pohjoismaisella puutavaralajimenetelmällä tarkoitettua metsäkonetta, joista 1700 oli valmistettu Suomessa.


title: Tavaralajimenetelmä

text: Maailmassa kokonaisuuteen puutavaralajimenetelmä on vähemmistössä oleva puukorjuumenetelmä.


title: Nicola Margiotta

text: Nicola Margiotta (13. joulukuuta 1889 Martina Franca – 8. maaliskuuta 1976) oli italialainen roomalaiskatolinen arkkipiispa. Hänet vihittiin papiksi 4. elokuuta 1912 ja nimitettiin Gallipolin hiippakunnan johtoon 16. joulukuuta 1935. Piispaksi vihkiminen seurasi 3. toukokuuta 1936. Pääkonsekraattorina toimi Luigi Lavitrano, jota avustivat Cornelio Sebastiano Cuccarollo ja Ferdinando Bernardi.


title: Nicola Margiotta

text: Margiotta sai 25. syyskuuta 1953 Brindisin arkkipiispaksi, jona hän toimi, kunnes jäi eläkkeelle 24. toukokuuta 1975. Hän osallistui Vatikaanin toiseen kirkolliskokoukseen.


title: Sarpiokasvit

text: Sarpiokasvit (Alismataceae) on lahkoon Alismatales kuuluva yksisirkkaisheimo, jossa on 15 sukua ja 88 lajia. Ne ovat levinneet lähes koko maapallolle. Enin osa lajeista kasvaa tropiikissa, mutta joitakin lajeja tavataan Suomessakin


title: Sarpiokasvit

text: Sarpiokasvit ovat maitiaisnesteellisiä vesikasveja. Toisinaan ne ovat pystyjuurakkoisia tai rönsyllisiä. Maavarressa on sisäketto (endodermi) keskuslieriön ympärillä. Joskus puusolukon putkilot saattavat puuttua, mikä on sopeutuma vesielämään. Lehdet voivat olla kelluvia tai vedenpinnan yläpuolelle kasvavia; ne sijaitsevat kahdessa rivissä tai kierteisesti, ja niissä on valeruoti, lavassa vahva keskisuoni, silposuoniset pääsuonet, poikittaissuonia, ja lehden kärjessä on epidermin eli päällysketon alainen huokonen. Lehden pääsuonet joko yhtyvät toisiinsa tai ovat erillään.


title: Sarpiokasvit

text: Tavallisesti kasvit ovat kaksineuvoisia; yksineuvoiset lajit ovat joko yksi- tai kaksikotisia. Kukinto on haarova, ja haarat sijaitsevat kiehkuroina. Kukassa on ohutlehtinen ja lyhytikäinen teriö, joka on nupun sisällä epäsäännöllisesti laskoksilla, sekä mesiäisiä, joiden sijainti vaihtelee. Mettä voi erittyä myös joutoheteistä tai emilehden siivekkeistä. Heteitä on kolme tai enemmän, ja ne kehittyvät keskipakoisessa tai –hakuisessa järjestyksessä. Ponnet avautuvat kukan keskustasta poispäin. Siitepöly on pantoporaattista eli siitepölyhiukkanen muistuttaa huokosineen golf-palloa (huokosia on siis yltympäriinsä). Lisäksi siitepölyhiukkasen pinta on piikkinen.


title: Sarpiokasvit

text: Erillisiä emilehtiä on kaksi tai useampia, sikiäimet ovat kehänpäällisiä. Toisinaan emilehdet ovat kasvaneet tyveltään yhteen. Emiön keskellä on kukkapohjuksen kärjen surkastuma. Siemenaiheita on kussakin emilehdessä yksi tai useampia pohja- tai laitaistukkaan kiinnittyneinä.


title: Sarpiokasvit

text: Hedelmä on tuppilo tai pähkylä. Siemenkuoren hienorakenteelle on ominaista uloimman solukerroksen (eksotesta) ulospäin olevien soluseinien paksuuntuminen; kuoren sisäosa (tegmen) on joko hävinnyt tai senkin soluseinät ovat enemmän tai vähemmän paksuuntuneet. Siemenen sisällä on voimakkaasti käyristynyt alkio, minkä havaitsee jo siementä päällisin puolin tarkasteltaessa. Alkioripustimen (suspensori) tyvisolu on laajentunut. Kromosomiluku on sarpiokasveilla n = (5-)7-8(-13).


title: Sarpiokasvit

text: Sarpiokasvien heimon iäksi on arveltu noin 80 miljoonaa vuotta, joten heimo lienee peräisin myöhäiseltä liitukaudelta.


title: Sarpiokasvit

text: Ainakin joillakin sukujen "Ranalisma" ja "Sagittaria" (keiholehdet) lajeilla siiteputket voivat kasvaa emin vartaloa pitkin kukkapohjukseen ja sitä kautta myös lähellä oleviin emilehtiin. "Limnocharis"-lajeilla yksittäiset hedelmät irtaantuvat pohjuksesta ja kelluvat. Kellunnan aikana siemenet kylväytyvät ympäriinsä.


title: Sarpiokasvit

text: Vaikka sarpiokasvien kukassa on usein paljon emilehtiä ja heteitä, eri elimet saavat alkunsa kiehkuraisesti sijaitsevista aiheista. Heteet voivat syntyä keskipakoisessa tai –hakuisessa järjestyksessä, mutta heteillä on yhteiset aiheet. Sarpioilla ("Alisma") on jyväspintainen eikä piikikäs siitepöly, eikä siemenen endospermi kehity samalla tavoin kuin yleensä heimon kasveilla. Siitepölyhiukkasessa on usein tärkkelystä, ja sen pinnalla olevien huokosten reunat ovat hyvin epäsäännöllisiä.


title: Sarpiokasvit

text: Emilehdet voivat syntyä aluksi kohdakkain verholehtien kanssa tai ne voivat olla monessa kiehkurassa ja peittää kokonaan pohjuksen. Toinen vaihtoehto on, että emilehdet ovat yhtenä kiehkurana ison kukkapohjuksen kärjen surkastuman ympärillä, niin kuin on laita lajeilla, jotka ennen luettiin omaan Limnocharitaceae-heimoon. Niillä emilehdet ovat myös tyveltään yhteen kasvaneita ja kussakin niistä on paljon siemenaiheita laitaistukoissa.


title: Sarpiokasvit

text: Varsinaisten sarpiokasvien ja entisen heimon Limnocharitaceae sukulaisuuden yksityiskohdat ovat vielä melko lailla selvittämättä. Suku "Echinodorus" on polyfyleettinen. Morfologiset analyysit tuottavat tulokseksi, että suvut "Butomopsis", "Hydrocleys" ja "Limnocharis" olisivat varhaisimmat sukupuun eli kladogrammin haarautumat. Niin ollen ahtaasti ymmärretty Alismataceae-heimo muodostaa hyvin perustellun kladin eli kehityslinjan. Eräiden, pääasiassa viherhiukkasen, geenien analyysissä, jossa oli kattava otos sarpiokasveja, saatiin tulokseksi, että sukujen "Luronium", "Damasonium", "Baldellia" ja "Alisma" muodostama kladi muodostaisi sisarryhmän heimon muille suvuille. Tätä tulosta ei kuitenkaan saatu toisessa, pienemmässä tutkimuksessa, jossa käytettiin toisia viherhiukkasen geenejä eikä myöskään käytettäessä mitokondrion geenejä.


title: Sarpiokasvit

text: Sarpiokasvien heimo sisältää tässä entisen heimon Limnocharitaceae, jonka Armen Takhtajan määritteli ensimmäisenä vuonna 1954, ja jolla on paljon yhteistä varsinaisten sarpiokasvien kanssa. Jos Limnocharitaceae erotettaisiin omaksi heimokseen, ei Alismataceae-heimolla olisi käytännössä mitään ominaisuuksia, joiden perusteella se voitaisiin määritellä.Alpukat ("Albidella") ja suokit ("Helanthium") Angiosperm Phylogeny Website sisällyttää miekkalehtien ("Echinodorus") sukuun.


title: Sigismondo Pappacoda

text: Sigismondo Pappacoda, myös Pappagoda (23. maaliskuuta 1456 Napoli – 3. marraskuuta 1536 Napoli), oli italialainen roomalaiskatolinen piispa ja yksi katolisen kirkon kardinaaleista. Hän sai tohtorinarvon sekä kanonisessa että siviilioikeudessa. Hänet valittiin Venosan piispaksi 3. joulukuuta 1493 ja siirrettiin Tropean piispaksi 10. toukokuuta 1499. Hänestä tehtiin kardinaalipappi konsistoriossa 21. marraskuuta 1527, mutta hän erosi kardinaalin arvosta saman vuoden joulukuussa. Hänen veljensä oli piispa Angelo Pappacoda.


title: Donato Negro

text: Donato Negro (s. 3. tammikuuta 1948 San Cesario di Lecce) on italialainen roomalaiskatolinen arkkipiispa. Hänet vihittiin papiksi 15. heinäkuuta 1972 ja nimitettiin Molfetta-Ruvo-Giovinazzo-Terlizzin hiippakunnan johtoon 22. joulukuuta 1993. Piispaksi vihkiminen seurasi 10. helmikuuta 1994. Pääkonsekraattorina toimi Cosmo Francesco Ruppi, jota avustivat Francesco Minerva ja Michele Mincuzzi.


title: Donato Negro

text: Negro sai 29. huhtikuuta 2000 nimityksen Otranton arkkipiispaksi, jonka virkaan hänet asetettiin 24. kesäkuuta.


title: Gilson Andrade da Silva

text: Gilson Andrade da Silva (s. 11. syyskuuta 1966 Rio de Janeiro) on brasilialainen roomalaiskatolinen piispa. Hänet vihittiin papiksi Petrópolisin hiippakuntaan 4. elokuuta 1991 ja nimitettiin São Salvador da Bahian arkkihiippakunnan vihkipiispaksi sekä Noban titulaaripiispaksi 27. heinäkuuta 2011. Piispaksi vihkiminen seurasi 24. syyskuuta. Pääkonsekraattorina toimi Filippo Santoro, jota avustivat Murilo Sebastião Ramos Krieger ja Alano Maria Pena.


title: Karttuankeriaat

text: Karttuankeriaat (Colocongridae) on ankeriaskaloihin kuuluva heimo. Heimon lajeja tavataan kaikista lämpimistä valtameristä.


title: Karttuankeriaat

text: Karttuankeriaiden heimoon kuuluu yksi suku ja lähteestä riippuen 5–7 lajia. Lajeja ovat muun muassa japaninkarttuankerias ("Coloconger japonicus"), jättikarttuankerias ("C. giganteus"), karibiankarttuankerias ("C. meadi"), sammakkoankerias ("C. raniceps") ja tummakarttuankerias ("C. cadenati"). Muihin ankeriaskaloihin verrattuna heimon kalat ovat ruumiinrakenteeltaan tukevampia eivätkä yhtä pitkulaisia. Kooltaan ne kasvavat suurimmillaan 50–60 cm pitkiksi. Pää on suurehko ja kuono lyhyt sekä tylppä. Selkäevä on karttuankeriaslajeilla pitkä ja yhtyy pyrstö- ja peräevän kanssa. Rintaevät ovat hyvin kehittyneet, vatsaevät puuttuvat. Heimon lajien kylkiviiva on täysin kehittynyt ja päässä on aistikanavia. Karttuankeriaat ovat suomuttomia ja väriltään ruskeita tai harmaita.


title: Karttuankeriaat

text: Karttuankeriaslajeja tavataan lämpimissä vesissä Atlantilla ja indopasifisella merialueella. Ne elävät usein lähellä mutapohjia 300–1 000 metrin syvyydessä. Karttuankeriaita saadaan sivusaaliiksi kalastettaessa trooleilla, mutta niillä ei ole juurikaan kaupallista arvoa.


title: Monticello

text: Monticello on Yhdysvaltain kolmannen presidentin Thomas Jeffersonin rakennuttama kartano Charlottesvillessa, Virginiassa. Jefferson asui kartanossa vuosina 1770–1826, pois lukien presidenttikautensa 1801–1809, ja hänet on haudattu kartanon hautausmaalle. Rakennus on tyyliltään uusklassinen, ja sen esikuvana on palladiolainen arkkitehtuuri. Kartanon seinät ovat päällystämätöntä tiiltä, sen pohjapiirros on symmetrinen ja sen etu- ja puutarhajulkisivun puolella on portiikit.


title: Monticello

text: Jefferson aloitti Monticellon rakentamisen vuonna 1768 omistamansa orjatyövoiman avulla. Palattuaan Ranskasta vuonna 1794 Jefferson laajensi kartanoaan Euroopasta saamiensa vaikutteiden pohjalta.


title: Monticello

text: Jeffersonin kuoltua vuonna 1826 hänen tyttärensä myi kartanon. Nykyisin sen omistaa Thomas Jefferson Foundation. Kartano on UNESCOn maailmanperintöluettelon kohde.


title: Animal Kingdom (yhtye)

text:
Animal Kingdom on lontoolainen (Englanti) indie rock -yhtye. Yhtyeeseen kuuluu Richard Sauberlich, Hamish Crombie ja Geoff Lea.
He ovat julkaisseet kaksi albumia: "Sings and Wonders" vuonna 2009 ja "The Looking Away" 8.5.2012. Singlejä: Chalk Stars (2009), Tin Man (2009), Two by Two (2010), Sings and Wonders (2010), Strange Attractor (31.1.2012).


title: Kevin Strootman

text: Kevin Strootman (s. 13. helmikuuta 1990 Ridderkerk, Alankomaat) on alankomaalainen jalkapalloilija, joka edustaa Italian Serie A:ssa pelaavaa AS Romaa. Pelipaikaltaan hän on keskikenttäpelaaja.


title: Kevin Strootman

text: Strootman aloitti ammattilaisuransa Sparta Rotterdamin riveissä, jonka jälkeen hän on pelannut myös FC Utrechtissä sekä PSV Eindhovenissa.


title: Kevin Strootman

text: Vuonna 2013 Strootman siirtyi Italian pääsarjaan Serie A:han AS Roman joukkueeseen noin 17 miljoonan euron siirtosummalla.


title: Kevin Strootman

text: Strootman valittiin Hollannin joukkueeseen vuoden 2012 jalkapallon EM-kilpailuihin. Hän teki ensimmäisen maaottelumaalinsa Helsingin Olympiastadionilla karsintaottelussa Suomea vastaan 7. syyskuuta 2011.


title: Monkeymash

text: Monkeymush on Giddyupsin vuonna 1990 ilmestynyt toinen ja viimeiseksi jäänyt albumi, joka julkaistiin CD-levynä (FinalMix FMCD 102) ja LP-levynä (FinalMix FMLP 102). Albumilta julkaistiin vinyylisingle "Bullshittin’".


title: Monkeymash

text: Kaikki kappaleet sanoittanut Akiboy.


title: Francescantonio Nolè

text: Francescantonio Nolè (s. 9. kesäkuuta 1948 Potenza) on italialainen roomalaiskatolinen piispa. Hänet vihki konventuaalien fransiskaanien papiksi Vittorio Maria Costantini 2. syyskuuta 1973, ja hänet nimitettiin Tursi-Lagonegron hiippakunnan johtoon 4. marraskuuta 2000. Piispaksi vihkiminen seurasi 10. joulukuuta. Pääkonsekraattorina toimi Giovanni Battista Re, jota avustivat Gioacchino Illiano ja Ennio Appignanesi. Nolè asetettiin virakansa 7. tammikuuta 2001.


title: Téra (departementti)

text: Téra on departementti Nigerin Tillabérin alueella. Sen pinta-ala on 15 794 neliökilometriä. Asukkaita on 563 500 henkeä (vuonna 2010, arvio).


title: Téra (departementti)

text: Téran departementti rajoittuu idässä Tillabérin alueen Tillabérin sekä etelässä Kollon ja Sayn departementteihin, lännessä Burkina Fasoon ja pohjoisessa Maliin. Sen hallinnollinen keskus on Téran kaupunki. Lisäksi siihen kuuluu seitsemän maalaiskuntaa: Bankilaré, Dargol, Diagourou, Gorouol, Gothéye, Kokorou ja Mehana.


title: Téra (departementti)

text: Seudun pääelinkeinoja on maanviljely (hirssi, durra) ja karjanhoito, joka pohjoisimmassa osassa perustuu paimentolaisuuteen. Nigerjoella harjoitetaan keinokasteluun perustuvaa riisin viljelyä.


title: Jonas Olsson (jalkapalloilija, 1983)

text: Jonas Olsson (s. 10. maaliskuuta 1983 Landskrona, Ruotsi) on ruotsalainen jalkapalloilija, joka edustaa Englannin valioliigassa pelaavaa West Bromwich Albionia. Ammattilaisurallaan hän on edustanut myös kotikaupunkinsa Landskrona BoISia ja hollantilaista NEC Nijmegeniä.


title: Jonas Olsson (jalkapalloilija, 1983)

text: Pelipaikaltaan Olsson on toppari.


title: Jonas Olsson (jalkapalloilija, 1983)

text: Maajoukkueurallaan kuusi A-maaottelua pelannut Olsson edustaa Ruotsia vuoden 2012 jalkapallon EM-kilpailuissa.


title: Filippo Santoro

text: Filippo Santoro (s. 12. heinäkuuta 1948) on italialainen, myös Brasiliassa toiminut roomalaiskatolinen arkkipiispa. Hänet vihittiin papiksi Bari(-Canosan) arkkihiippakuntaan Italiaan 20. toukokuuta 1972 ja nimitettiin Brasiliassa São Sebastião do Rio de Janeiron arkkihiippakunnan vihkipiispaksi sekä Tuscamian titulaaripiispaksi 10. huhtikuuta 1996. Piispaksi vihkiminen seurasi 29. kesäkuuta. Pääkonsekraattorina toimi Eugênio de Araújo Sales, jota avustivat Gianni Danzi ja Karl Josef Romer.


title: Filippo Santoro

text: Santoro nimitettiin brasilialaisen Petrópolisin hiippakunnan johtoon 12. toukokuuta 2004, ja hänet asetettiin sen piispaksi 11. kesäkuuta.


title: Filippo Santoro

text: Santoro sai 21. marraskuuta 2011 nimityksen italialaisen Taranton arkkipiispaksi, ja tähän virkaan hänet asetettiin 5. tammikuuta 2012.


title: Gorouol

text: Gorouol on maalaiskunta Tillabérin alueen Téran departementissa Nigerissa. Se sijaitsee Sahelin vyöhykkeellä 85 kilometriä Térasta pohjoiseen. Kunnassa on 64 300 asukasta (vuonna 2010, arvio).


title: Gorouol

text: Gorouolin kunnan pinta-ala on 4 650 neliökilometriä. Se rajoittuu pohjoisessa Malin Gaon alueen Ansongon piirin Tessitin kuntaan, idässä Tillabérin departementin Ayorouhun, etelässä Téran departementin Bankilaréen ja lännessä Burkina Fason Markoyeen. Pinnanmuodostukseltaan seutu on etupäässä kumpuilevaa aroa. Itärajalla virtaa Niger, johon laskee Gorouoljoki.


title: Gorouol

text: Kuntaan kuuluu 28 hallintokylää, yksi perinteinen kylä, 34 pikkukylää ja yhdeksän leiripaikkaa. Keskuspaikka on virallisesti Kolmanen kylä, mutta toistaiseksi kuntahallinto toimii Tégueyessa. Kunnanvaltuuston ja -johtajan lisäksi hallintoon osallistuu ranskalaisten siirtomaaisäntien perustaman kantonin perinteinen päällikkö, Doufragfrag-tuaregiryhmän johtaja Bankilaréssa sekä kylien ja paimentolaisryhmien päälliköt.


title: Gorouol

text: Asukkaista 80 % on songhaita, 15 % tuaregeja ja loput fulbeja, hausoja ja arabeja. Heistä valtaosa on muslimeja. Seudulla on myös kristitty vähemmistö.


title: Gorouol

text: Gorouoliin johtaa huonokuntoinen paikallistie Térasta. Seudun pääelinkeino on osin keinokasteluun perustuva maanviljely. Tärkeimmät viljelyskasvit ovat hirssi, durra, lehmänpapu, okra ja maapähkinä. Toinen tärkeä elikeino on laiduntamiseen ja paimentolaisuuteen perustuva karjanhoito. Kotieläimiä ovat naudat, vuohet, lampaat, aasit ja kamelit. Lisäksi harjoitetaan kaupankäyntiä, käsityöammatteja ja kalastusta. Osa miehistä käy kausitöissä Térassa, Niameyssa sekä naapurimaissa.


title: Gorouol

text: Kunnassa on 52 alkeiskoulua, 12 koraanikoulua, kaksi keskikoulua ja 14 lukutaitokeskusta. Alkeisopetus tavoittaa noin puolet kouluikäisistä. Terveyspalveluihin kuuluu kuusi terveyskeskusta ja kuusi terveysasemaa. Ne kattavat 68 % kunnasta. Vesihuolto käsittää 91 käsikäyttöistä porakaivoa, viisi pientä juomavesilaitosta ja 180 sementillä vahvistettua kaivoa. Kuntalaisista 47 % asuu puhtaan juomaveden ulottuvilla.


title: Murilo Sebastião Ramos Krieger

text: Murilo Sebastião Ramos Krieger (s. 19. syyskuuta 1943 Brusque) on brasilialainen roomalaiskatolinen arkkipiispa. Hänestä tuli dehoniaani vuonna 1964, ja hän sai pappisvihkimyksensä Alfonso Niehuesilta 7. joulukuuta 1969. Ramos Krieger nimitettiin Florianópolisin arkkihiippakunnan vihkipiispaksi ja Lysinian titulaaripiispaksi 16. helmikuuta 1985. Piispaksi vihkiminen seurasi 28. huhtikuuta. Pääkonsekraattorina toimi Niehues, jota avustivat Honorato Piazera ja Eusébio Oscar Scheid.


title: Murilo Sebastião Ramos Krieger

text: Ramos Krieger sai 8. toukokuuta 1991 nimityksen Ponta Grossan piispaksi, ja virkaan asettaminen seurasi 22. heinäkuuta.


title: Murilo Sebastião Ramos Krieger

text: Ramos Krieger nimitettiin 7. toukokuuta 1997 Maringán (virkaan asetus: 11. heinäkuuta), 20. helmikuuta 2002 Florianópolisin ja 12. tammikuuta 2011 São Salvador da Bahian (virkaan asetus: 25. maaliskuuta) arkkipiispaksi.


title: João Oneres Marchiori

text: João Oneres Marchiori (2. toukokuuta 1933 Carazinho – 27. kesäkuuta 2017 Lages) oli brasilialainen roomalaiskatolinen piispa. Hänet vihittiin papiksi 21. helmikuuta 1960 ja nimitettiin Caçadorin hiippakunnan johtoon 25. tammikuuta 1977. Piispaksi vihkiminen seurasi 17. huhtikuuta. Pääkonsekraattorina toimi Carmine Rocco, jota avustivat Alfonso Niehues ja Honorato Piazera.


title: João Oneres Marchiori

text: Marchiori sai 18. huhtikuuta 1983 nimityksen Lagesin hiippakunnan koadjuuttoripiispaksi, ja 18. helmikuuta 1987 hänestä tuli sen piispa. Hän jäi eläkkeelle 11. marraskuuta 2009.


title: Orlando Brandes

text: Orlando Brandes (s. 13. huhtikuuta 1946 Urubici) on brasilialainen roomalaiskatolinen arkkipiispa. Hänet vihittiin papiksi Lagesin hiippakuntaan 6. heinäkuuta 1974 ja nimitettiin Joinvillen hiippakunnan johtoon 9. maaliskuuta 1994. Piispaksi vihkiminen seurasi 5. kesäkuuta. Pääkonsekraattorina toimi João Oneres Marchiori, jota avustivat Eusébio Oscar Scheid ja Gregório Warmeling.


title: Orlando Brandes

text: Brandes sai 10. toukokuuta 2006 nimityksen Londrinan arkkipiispaksi, jonka virkaan hänet asetettiin 23. heinäkuuta.


title: Irineu Andreassa

text: Irineu Andreassa (s. 15. joulukuuta 1949 Iacri) on brasilialainen roomalaiskatolinen piispa. Hänestä tuli fransiskaani 30. syyskuuta 1977, ja hän sai pappisvihkimyksensä 16. joulukuuta 1978. Hänet nimitettiin Lagesin hiippakunnan johtoon 11. marraskuuta 2009. Piispaksi vihkiminen seurasi 24. tammikuuta 2010. Pääkonsekraattorina toimi Caetano Ferrari, jota avustivat Osvaldo Giuntini ja João Oneres Marchiori. Andreassa asetettiin virkaansa 28. helmikuuta.


title: Caetano Ferrari

text: Caetano Ferrari (s. 30. heinäkuuta 1942) on brasilialainen roomalaiskatolinen piispa. Hänestä tuli fransiskaani 14. marraskuuta 1969, ja hän sai pappisvihkimyksensä 27. joulukuuta 1970. Hänet nimitettiin Francan hiippakunnan koadjuuttoripiispaksi 24. huhtikuuta 2002. Piispaksi vihkiminen seurasi 7. heinäkuuta. Pääkonsekraattorina toimi Cláudio Hummes, jota avustivat Arnaldo Ribeiro ja Diógenes da Silva Matthes.


title: Caetano Ferrari

text: 29. marraskuuta 2006 Ferrarista tuli Francan piispa, ja hän toimi tässä virassa, kunnes sai nimityksen Baurun piispaksi 15. huhtikuuta 2009.


title: Colin Maclaurin

text: Colin Maclaurin (1698–1746) oli skotlantilainen matemaatikko. Hän kehitti mm. elliptistä integraalilaskentaa, integraalitestin ja Maclaurinin sarjan, mikä on Taylorin sarjan erikoistapaus.


title: Colin Maclaurin

text: Colin Maclaurin opiskeli ja myöhemmin työskenteli Glasgow'n yliopistolla. Hän aloitti yliopisto-opintonsa jo seitsemänvuotiaana. Matematiikan professori Robert Simson oli yksi hänen opettajistaan. Colin valmistui nopeasti matemaatikoksi 14-vuotiaana grandunsa aiheenaan "On the power of gravity" ja on historian nuorimpana valmistuneita. Hän oli Isaac Newtonin ystävä ja Royal Societyn jäsen.


title: Luíz Carlos Eccel

text: Luíz Carlos Eccel (s. 18. marraskuuta 1952 Brusque) on brasilialainen roomalaiskatolinen piispa. Hänet vihittiin papiksi 30. kesäkuuta 1979 ja nimitettiin Caçadorin hiippakunnan johtoon 18. marraskuuta 1998. Piispaksi vihkiminen seurasi 7. helmikuuta 1999. Pääkonsekraattorina toimi Eusébio Oscar Scheid, jota avustivat João Oneres Marchiori ja Vito Schlickmann.


title: Luíz Carlos Eccel

text: Eccel erosi tehtävistään piispana 24. marraskuuta 2010.


title: Yhdysvaltain presidentinvaalit 1936

text: Yhdysvaltain presidentinvaalit 1936 järjestettiin 3. marraskuuta 1936. Valitsijamiesäänten jakautuminen niissä oli historian yksipuolisin. Vaalit voitti istuva presidentti, demokraatti Franklin D. Roosevelt haastajanaan republikaani Alf Landon.


title: Yhdysvaltain presidentinvaalit 1936

text: 523 valitsijamiesäänellä Roosevelt sai 98,49 prosenttia valitsijamiesäänistä, mikä oli korkein osuus sitten vuoden 1820 vaalien. Roosevelt sai myös historian suurimman määrän valitsijamiesääniä, jonka on ylittänyt vain Ronald Reagan 525 valitsijamiesäänellä vuoden 1984 vaaleissa. Alf Landon sai valitsijamiesääniä vain Vermontista ja Mainesta.


title: Yhdysvaltain presidentinvaalit 1936

text:
Demokraattinen puolue:
Republikaaninen puolue:


title: Raimundo de Castro e Silva

text: Raimundo de Castro e Silva (1. toukokuuta 1905 Aracoiaba – 2. elokuuta 1991) oli brasilialainen roomalaiskatolinen piispa. Hänet vihittiin papiksi Fortalezan arkkihiippakuntaan 4. joulukuuta 1932 ja nimitettiin Teresinan hiippakunnan vihkipiispaksi sekä Eluzan titulaaripiispaksi 17. kesäkuuta 1950. Piispaksi vihkiminen seurasi 15. elokuuta. Pääkonsekraattorina toimi Antônio de Almeida Lustosa, jota avustivat Aureliano de Matos ja Antônio Campelo de Aragão.


title: Raimundo de Castro e Silva

text: De Castro e Silva sai 17. marraskuuta 1954 nimityksen Oeirasin piispaksi, jona hän toimi, kunnes erosi tehtävistään 9. marraskuuta 1957. Eroamispäivänään hän sai nimityksen Fortalezan vihkipiispaksi ja Uzaliksen titulaaripiispaksi. Hän osallistui Vatikaanin toiseen kirkolliskokoukseen.


title: Geraldo Nascimento

text: Geraldo Nascimento (s. 18. toukokuuta 1936 Senador Pompeu) on brasilialainen roomalaiskatolinen piispa. Hänet vihittiin kapusiinien papiksi 29. kesäkuuta 1967 ja nimitettiin Fortalezan arkkihiippakunnan vihkipiispaksi sekä Zama Majorin titulaaripiispaksi 10. syyskuuta 1982. Piispaksi vihkiminen seurasi 22. joulukuuta. Pääkonsekraattorina toimi Aloísio Leo Arlindo Lorscheider, jota avustivat Manuel Edmilson da Cruz ja Timóteo Francisco Nemésio Pereira Cordeiro.


title: Geraldo Nascimento

text: Nascimento erosi tehtävistään vihkipiispana 22. tammikuuta 1997.


title: Adalberto Paulo da Silva

text: Adalberto Paulo da Silva (s. 25. tammikuuta 1929 Sambaíba) on brasilialainen roomalaiskatolinen piispa. Hänet vihittiin kapusiinien papiksi 8. joulukuuta 1956 ja nimitettiin Vianan hiippakunnan johtoon 3. huhtikuuta 1975. Piispaksi vihkiminen seurasi 3. elokuuta. Pääkonsekraattorina toimi Carmine Rocco, jota avustivat Aloísio Leo Arlindo Lorscheider ja Timóteo Francisco Nemésio Pereira Cordeiro.


title: Adalberto Paulo da Silva

text: Da Silva erosi tehtävistään Vianan piispana 24. toukokuuta 1995 ja sai samana päivänä nimityksen Fortalezan arkkihiippakunnan vihkipiispaksi sekä Capsan titulaaripiispaksi. Hän toimi vihkipiispana, kunnes jäi eläkkeelle 24. maaliskuuta 2004.


title: Jumalan myrsky

text: Jumalan myrsky on Valentin Vaalan ohjaama elokuva vuodelta 1940. Se perustuu Lauri Haarlan romaaniin "Jumalan myrsky" (1937).


title: Jumalan myrsky

text: Tarina kerrotaan takaumina. Kaunotaiteita opiskellut perheyhtiön perillinen (Olavi Reimas) lähtee Lappiin tukkipäälliköksi ja rakastuu talontyttäreen (Irma Seikkula). Julman kohtalon toteutumista säestää luonnon jylinä. Elokuva paljastaa rahan ja rakkauden yhteensovittamattomuuden. Tapahtumien taustalla on sukukirous.


title: Jumalan myrsky

text: "Tv-maailman" kriitikko arvioi, että paatoksellisuus ja teatraalisuus himmentävät taitavasti toteutettua ihmisen ja luonnon välisen suhteen kuvausta. "Video-oppaassa" vuodelta 1994 Bello Romano luonnehti elokuvaa jäyhäksi ja ylidramaattiseksi ja antoi sille kaksi tähteä viidestä, mikä vastaa sanallista arviota ”keskinkertainen”.


title: Rosalvo Cordeiro de Lima

text: Rosalvo Cordeiro de Lima (s. 25. tammikuuta 1962 União dos Palmares) on brasilialainen roomalaiskatolinen piispa. Hänet vihittiin papiksi Mogi das Cruzesin hiippakuntaan 1. marraskuuta 1992 ja nimitettiin Fortalezan arkkihiippakunnan vihkipiispaksi sekä Castellum Tatroportuksen titulaaripiispaksi 2. helmikuuta 2011. Piispaksi vihkiminen seurasi 25. maaliskuuta. Pääkonsekraattorina toimi José Antônio Aparecido Tosi Marques, jota avustivat Emílio Pignoli ja Paulo Antonino Mascarenhas Roxo.


title: Daniel Bellissimo

text: Daniel Bellissimo (s. 15. elokuuta 1984 Toronto, Ontario, Kanada) on uransa lopettanut italialais-kanadalainen jääkiekkomaalivahti. Hän torjui modernilla tyylillä.


title: Daniel Bellissimo

text: Bellissimo syntyi ja kasvoi Kanadassa. Hän on Mississauga Senatorsin kasvatti. Bellissimo pelasi vuodet 2001–2004 OPJHL-juniorisarjassa joukkueissa Vaughan Vipers, Georgetown Raiders, St. Michael's Buzzers ja Stouffville Spirit. Hän pelasi vuodet 2004–2007 NCAA-sarjassa Western Michiganin yliopistossa. Bellissimo oli joukkueen ykkösmaalivahti kahdella ensimmäisellä kaudellaan, mutta menetti ykkösmaalivahdin paikkansa kaudella 2006–2007 Riley Gillille.


title: Daniel Bellissimo

text: Kaudeksi 2007–2008 Bellissimo siirtyi Italian Serie A:han HC Asiagoon. Hän pelasi joukkueen ykkösmaalivahtina vuodet 2007–2011. Kaudella 2009–2010 Bellissimo voitti Italian Serie A:n mestaruuden ja valittiin sarjan parhaaksi pelaajaksi. Hänellä oli myös sarjan paras torjuntaprosentti 93,6 sekä runkosarjassa että pudotuspeleissä.


title: Daniel Bellissimo

text: Uransa viimeiset vuodet Bellissimo pelasi Ruotsissa muun muassa Elitserienin Timrå IK:ssa ja Luleå HF:ssa.


title: Daniel Bellissimo

text: Bellissimo on edustanut Italiaa MM-kilpailuissa vuosina 2010, 2011 ja 2012, joista vuoden 2011 turnauksessa joukkue pelasi I-divisioonassa ja voitti A-lohkon kultaa. Bellissimo teki MM-debyyttinsä vuoden 2010 turnauksessa Italian ykkösmaalivahtina ja valittiin joukkueen kolmen parhaan pelaajan joukkoon.


title: Daniel Bellissimo

text: Bellissimon veli Vince Bellissimo on myös jääkiekkoilija.


title: Paulo Antonino Mascarenhas Roxo

text: Paulo Antonino Mascarenhas Roxo (s. 12. kesäkuuta 1928 São Geraldo) on brasilialainen roomalaiskatolinen piispa. Hänet vihittiin premonstratensialaisten papiksi 20. elokuuta 1952 ja nimitettiin Mogi das Cruzesin hiippakunnan johtoon 18. marraskuuta 1989. Piispaksi vihkiminen seurasi 28. tammikuuta 1990. Pääkonsekraattorina toimi Carlo Furno, jota avustivat Conrado Walter ja Constantino Amstalden.


title: Paulo Antonino Mascarenhas Roxo

text: Mascarenhas Roxo jäi eläkkeelle 4. elokuuta 2004.


title: José Mauro Ramalho de Alarcón Santiago

text: José Mauro Ramalho de Alarcón Santiago (s. 14. toukokuuta 1925 Russas) on brasilialainen roomalaiskatolinen piispa. Hänet vihittiin papiksi 5. joulukuuta 1948 ja nimitettiin Iguatún hiippakunnan johtoon 13. lokakuuta 1961. Piispaksi vihkiminen seurasi 6. tammikuuta 1962. Pääkonsekraattorina toimi Aureliano de Matos, jota avustivat José Terceiro de Sousa ja Vicente de Paulo Araújo Matos.


title: José Mauro Ramalho de Alarcón Santiago

text: Ramalho de Alarcón Santiago osallistui Vatikaanin toiseen kirkolliskokoukseen. Hän jäi eläkkeelle 26. heinäkuuta 2000.


title: José Antônio Aparecido Tosi Marques

text: José Antônio Aparecido Tosi Marques (s. 13. toukokuuta 1948 Jaú) on brasilialainen roomalaiskatolinen arkkipiispa. Hänet vihki papiksi São Carlosin hiippakuntaan Constantino Amstalden 8. joulukuuta 1974, ja hänet nimitettiin São Salvador da Bahian arkkihiippakunnan vihkipiispaksi sekä Lysinian titulaaripiispaksi 10. heinäkuuta 1991. Piispaksi vihkiminen seurasi 20. syyskuuta. Pääkonsekraattorina toimi Lucas Moreira Neves, jota avustivat Amstalden ja Rubens Augusto de Souza Espínola.


title: José Antônio Aparecido Tosi Marques

text: Tosi Marques sai 13. tammikuuta 1999 nimityksen Fortalezan arkkipiispaksi.


title: Laivastoamiraali

text: Laivastoamiraali on useiden maiden merivoimissa korkein sotilasarvo, joka vastaa maavoimien marsalkkaa. Saksan merivoimissa vastaava arvo on ollut nimeltään suuramiraali. Suomessa amiraalia korkeampaa merivoimien arvoa ei ole koskaan ollut käytössä.


title: Laivastoamiraali

text: Yhdysvaltain laivastossa on myönnetty vielä tavallista laivastoamiraalia ("Fleet Admiral") korkeampi arvo "Admiral of the navy" kerran, vuonna 1903 George Deweylle.


title: Rubens Augusto de Souza Espínola

text: Rubens Augusto de Souza Espínola (8. kesäkuuta 1928 São Carlos – 28. joulukuuta 2017) oli brasilialainen roomalaiskatolinen piispa. Hänet vihki papiksi São Carlos do Pinhalin hiippakuntaan Ruy Serra 8. joulukuuta 1953, ja hänet nimitettiin São Luís de Montes Belosin vihkipiispaksi sekä Biltan titulaaripiispaksi 20. joulukuuta 1980. Piispaksi vihkiminen seurasi 19. maaliskuuta 1981. Pääkonsekraattorina toimi Carmine Rocco, jota avustivat Ruy Serra ja Estanislau Arnoldo Van Melis.


title: Rubens Augusto de Souza Espínola

text: De Souza Espínola sai 12. lokakuuta 1985 nimityksen Paranavaín piispaksi, jona hän toimi, kunnes jäi eläkkeelle 3. joulukuuta 2003.


title: Aleksandr Popov (jääkiekkoilija)

text: Aleksandr Aleksandrovitš Popov (s. 31. elokuuta 1980 Angarsk, Venäjän SFNT, Neuvostoliitto) on venäläinen jääkiekkoilija, joka edustaa KHL-joukkue Avangard Omskia, jota on edustanut koko ammattilaisuransa ajan. Melko pienikokoinen Popov on pelipaikaltaan vasen laitahyökkääjä ja laukoo oikealta. Maaliskuussa 2012 hänestä tuli Avangard Omskin seurahistorian eniten sarjaotteluita pelannut pelaaja ohittaen Dmitri Rjabykinin.


title: Aleksandr Popov (jääkiekkoilija)

text: Popov on Jermak Angarskin kasvatti, mutta on pelannut koko muun uransa Avangard Omskissa. Hän pelasi joukkueessa ensimmäiset viisi pääsarjaotteluaan Venäjän superliigassa kaudella 1998–1999. Kaudella 2003–2004 Avangard voitti Venäjän superliigan mestaruuden. Joukkue on voittanut Venäjän liigan hopeaa vuosina 2001, 2006 ja 2012 sekä pronssia vuonna 2007.


title: Aleksandr Popov (jääkiekkoilija)

text: Popovin tähän astisen uran tehokkain kausi oli ensimmäinen KHL-kausi 2008–2009, jolloin hän oli tehoilla 14+26=40 joukkueen kolmanneksi paras pistemies Jaromír Jágrin ja Dmitri Pestunovin jälkeen. 31. maaliskuuta 2012 Popovista tuli Avangradin eniten sarjaotteluita pelannut pelaaja 643. ottelullaan ohittaen Dmitri Rjabykinin.


title: Aleksandr Popov (jääkiekkoilija)

text: Popov edusti Venäjää MM-kilpailuissa vuonna 2012. Venäjän päävalmentaja Zinetula Biljaletdinov istutti Popovin ja hänen joukkuetoverinsa Aleksandr Perežoginin samaan ketjuun supertähti Jevgeni Malkinin kanssa.


title: Aleksandr Popov (jääkiekkoilija)

text: Popov oli aikaisemmin edustanut Venäjää kahdeksassa Euro Hockey Tourin ottelussa.


title: Andres Luure

text: Andres Luure (s. 22. toukokuuta 1959) on virolainen filosofi, kääntäjä ja tutkija Tallinnan yliopistossa. Luure on opiskellut Moskovan valtionyliopistossa, josta hän valmistui vuonna 1983 pääaineenaan matematiikka. Hän on vironkielisen Wikipedian ylläpitäjä ja yksi sen perustajista. Hän on kääntänyt viron kielelle useita filosofisia teoksia, kuten Ludwig Wittgensteinin, Jürgen Habermasin ja Gilbert Rylen tuotantoa.


title: Rai Sport

text: Rai Sport on italialainen vuonna 1999 aloittanut televisiokanava, jonka omistaa Italian yleisradioyhtiö RAI. Kanava näyttää vain urheilua. Kanavan rinnakkaiskanava Rai Sport 2 aloitti vuonna 2010.


title: Rai Sport

text: Kanavan ohjelmistoon kuuluu muun muassa pyöräilyä, yleisurheilua, jalkapalloa sekä olympialaiset.


title: Hoegaarden (panimo)

text: Hoegaarden on Pierre Celisin vuonna 1966 Hoegaardenissa perustama belgialainen panimo. Sen omistaa nykyisin panimoyhtiö Anheuser-Busch InBev. Sen vanhin ja parhaiten tunnettu tuote on Hoegaarden-vehnäolut (witbier, 4,9 til-%). Muita oluita ovatVuonna 2011 Belgiassa tuli myyntiin Hoegaardenin täysin alkoholiton olut. Se on ensimmäinen alkoholiton vehnäolut Belgiasta.


title: Sortavalan rovastikunta

text: Sortavalan rovastikunta oli yksi Suomen evankelis-luterilaisen kirkon Viipurin hiippakunnan neljästätoista rovastikunnasta. Rovastikuntaan kuuluivat Sortavalan kaupunki- ja maaseurakunta sekä Harlun, Ruskealan, Impilahden, Salmin, Soanlahden ja Suojärven seurakunnat. Lääninrovastina vuosina 1884-1910 toimi Alexander Gustaf Walle. Lähes koko rovastikunnan alue luovutettiin Neuvostoliitolle vuosina 1940 ja 1944, vain pieni alue Soanlahden seurakuntaan kuuluneesta Korpiselän rukoushuonekunnan länsiosasta jäi Suomen puolelle. Tämä alue liitettiin sotien jälkeen Joensuun rovastikunnan Tuupovaaran seurakuntaan ja Kuopion hiippakuntaan.


title: Hoegaarden

text: Hoegaarden on Leuvenin arrondissementissa, Flanderin Brabantissa sijaitseva belgialainen kunta. Siihen kuuluvat Hoegaardenin, Meldertin ja Outgaardenin kylät. Vuonna 2015 sen asukasluku oli 6 762. Hoegaardenista oli kotoisin Pierre Celis, joka perusti Hoegaarden- ja Celis-panimot.


title: Dominik Hrušovský

text:
Dominik Hrušovský (1. kesäkuuta 1926 – 27. heinäkuuta 2016 Nitra) on slovakialainen roomalaiskatolinen piispa ja kirkon diplomaatti. Hänet vihittiin papiksi 23. joulukuuta 1950 ja nimitettiin Tubian titulaaripiispaksi 18. joulukuuta 1982. Piispaksi vihkiminen seurasi 6. tammikuuta 1983. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.
Hrušovský sai 17. joulukuuta 1992 nimityksen Trnavan arkkihiippakunnan (myöh. Bratislava-Trnava) vihkipiispaksi, ja 15. huhtikuuta 1996 hänet ylennettiin Tubian titulaariarkkipiispaksi. Samalla hänet nimitettiin apostoliseksi nuntiukseksi Valko-Venäjälle; hän toimi tässä tehtävässä, kunnes jäi eläkkeelle 28. heinäkuuta 2001.


title: Dominik Hrušovský

text: Hän kuoli 27. heinäkuuta 2016 Nitrassa.


title: Giovanni Bernardo Gremoli

text: Giovanni Bernardo Gremoli (30. kesäkuuta 1926 Poppi – 6. heinäkuuta 2017) oli italialainen roomalaiskatolinen piispa. Hänet vihittiin kapusiinien papiksi 17. helmikuuta 1951 ja nimitettiin Arabian apostoliseksi vikaariksi sekä Masuccaban titulaaripiispaksi 2. lokakuuta 1975. Piispaksi vihkiminen seurasi 22. helmikuuta 1976. Pääkonsekraattorina toimi Agnelo Rossi, jota avustivat Giovanni Bianchi ja Telesforo Giovanni Cioli.


title: Giovanni Bernardo Gremoli

text: Gremoli jäi eläkkeelle 21. maaliskuuta 2005. Apostolisena vikaarina toimiessaan hänen valtansa ulottui Saudi-Arabian, Bahrainin, Arabiemiirikuntien, Omann, Qatarin ja Jemenin katolilaisiin.


title: Dulcênio Fontes de Matos

text: Dulcênio Fontes de Matos (s. 19. lokakuuta 1958 Lagarto) on brasilialainen roomalaiskatolinen piispa. Hänet vihittiin papiksi Estâncian hiippakuntaan 14. joulukuuta 1985 ja nimitettiin Aracajún arkkihiippakunnan vihkipiispaksi sekä Cozylan titulaaripiispaksi 18. huhtikuuta 2001. Piispaksi vihkiminen seurasi 16. kesäkuuta. Pääkonsekraattorina toimi Hildebrando Mendes Costa, jota avustivat José Palmeira Lessa ja Mário Rino Sivieri.


title: Dulcênio Fontes de Matos

text: Fontes de Matos sai 12. heinäkuuta 2006 nimityksen Palmeira dos Índiosin piispaksi.


title: Miguel Fenelon Câmara Filho

text: Miguel Fenelon Câmara Filho (4. huhtikuuta 1925 Quixeramobim – 28. kesäkuuta 2018) oli brasilialainen roomalaiskatolinen arkkipiispa. Hänet vihittiin papiksi Fortalezan arkkihiippakuntaan 8. joulukuuta 1948 ja nimitettiin sen vihkipiispaksi sekä Ath Truimin titulaaripiispaksi 9. tammikuuta 1970. Piispaksi vihkiminen seurasi 19. maaliskuuta. Pääkonsekraattorina toimi Eugênio de Araújo Sales, jota avustivat Avelar Brandão Vilela ja João José da Mota e Albuquerque.


title: Miguel Fenelon Câmara Filho

text: Câmara Filho sai 5. helmikuuta 1974 nimityksen Maceión koadjuuttoriarkkipiispaksi, ja 24. marraskuuta 1976 hänestä tuli sen arkkipiispa. Hänet nimitettiin 7. lokakuuta 1984 Teresinan arkkipiispaksi, ja hän toimi tässä virassa, kunnes jäi eläkkeelle 21. helmikuuta 2001.


title: José Carlos Melo

text: José Carlos Melo (4. kesäkuuta 1930 Codó – 30. toukokuuta 2017 Maceió) oli brasilialainen roomalaiskatolinen arkkipiispa. Hänet vihittiin lasaristien papiksi 31. heinäkuuta 1955 ja nimitettiin São Salvador da Bahian arkkihiippakunnan vihkipiispaksi sekä Ceramuksen titulaaripiispaksi 10. heinäkuuta 1991. Piispaksi vihkiminen seurasi 28. syyskuuta. Pääkonsekraattorina toimi Lucas Moreira Neves, jota avustivat Vicente Joaquim Zico ja Paulo Eduardo Andrade Ponte.


title: José Carlos Melo

text: 2. kesäkuuta 1999 Melo sai henkilökohtaisena tittelinä São Salvador da Bahian arkkivihkipiispan arvon. Samana päivänä hänet nimitettiin Ceramuksen titulaariarkkipiispaksi.


title: José Carlos Melo

text: 31. toukokuuta 2000 Melo sai nimityksen Maceión koadjuuttoriarkkipiispaksi, ja 3. heinäkuuta 2002 hänestä tuli sen arkkipiispa, jona hän toimi, kunnes jäi eläkkeelle 22. marraskuuta 2006.


title: José Palmeira Lessa

text: José Palmeira Lessa (s. 18. tammikuuta 1942 Coruripe) on brasilialainen roomalaiskatolinen arkkipiispa. Hänet vihittiin papiksi 3. heinäkuuta 1968 ja nimitettiin São Sebastião do Rio de Janeiron arkkihiippakunnan vihkipiispaksi sekä Sitan titulaaripiispaksi 21. kesäkuuta 1982. Piispaksi vihkiminen seurasi 24. elokuuta. Pääkonsekraattorina toimi Eugênio de Araújo Sales, jota avustivat José Alberto Lopes de Castro Pinto ja Celso José Pinto da Silva.


title: José Palmeira Lessa

text: Palmeira Lessa sai 30. lokakuuta 1987 nimityksen Proprián piispaksi ja 6. joulukuuta 1996 Aracajún koadjuuttoriarkkipiispaksi. 26. elokuuta 1998 hänestä tuli Aracajún arkkipiispa.


title: Esko S. Lahtinen

text: Esko Sakari Lahtinen (s. 1937 Helsinki) on suomalainen urheilutoimittaja ja -kirjailija. Vuosina 1975–2002 hän työskenteli Suomen Palloliitossa, toimien pitkään liiton tiedotuspäällikkönä. Lahtinen on ollut myös Jalkapallokirjan sekä Futari-lehden päätoimittajana.


title: Esko S. Lahtinen

text: Hän on ollut mukana kirjoittamassa useita jalkapalloaiheisia kirjoja. Vuonna 2002 Lahtinen oli toimittamassa teosta "Jalkapallon MM-kisat 2002", joka valittiin Vuoden urheilukirjaksi.


title: Esko S. Lahtinen

text: Esko S. Lahtinen kuuluu Suomen jalkapallomuseon toimikuntaan, joka valitsee jäsenet Suomalaisen jalkapalloilun Hall of Fameen.


title: Episodielokuva

text: Episodielokuva tarkoittaa elokuvaa, joka koostuu useasta tavalla tai toisella toisiinsa liittyvästä jaksosta, joissa kokonaisuus nousee osia tärkeämmäksi.


title: Episodielokuva

text: Metodia on käytetty paljon näytelmäkirjallisuudessa. Sitä on hyödyntänyt muun muassa Bertolt Brecht, ja keskiaikaiset mysteerinäytelmät saattoivat koostua episodeista. Elokuvassa kaikilla osuuksilla on yhtä suuri merkitys. Elokuvat voivat olla joko sekvenssi- tai tandemrakenteisia. Sekvenssirakenteisessa elokuvassa tarinat etenevät jakso kerrallaan, kun taas tandemrakenteessa tarinat kulkevat lomittain, ja niillä on usein kehys, johon eri vaiheissa palataan.


title: Johannes Sillanpää

text: Johannes Sillanpää (3. syyskuuta 1897 Veteli – 13. maaliskuuta 1970 Kokkola) oli suomalainen lääninrovasti, joka työskenteli pitkään myös sotilaspastorina. Talvisodan aikana hän oli käynnistämässä tapaa kaatuneiden kotiinkuljettamikseksi.


title: Johannes Sillanpää

text: Maanviljelijäperheeseen syntynyt Sillanpää suoritti teologisen erotutkinnon vuonna 1922. Hän toimi sotilaspastorina vuodesta 1924 lähtien, kunnes Sillanpää valittiin Kokkolan kirkkoherraksi 1940. Kokkolan rovastikunnan lääninrovastiksi hänet nimitettiin 1949. Sillanpää kuului myös Viipurin kaupunginvaltuustoon 1937–1940 ja oli kirkolliskokouksen jäsen 1947–1953.


title: Johannes Sillanpää

text: Talvisodassa hän toimi II armeijakunnan esikunnan pastorina. Sillanpää määräsi alaisensa papit vastamaan kaatuneiden huollosta. Hän perusti Viipurin lähelle sodan ensimmäisen kaatuneiden evakuoimiskeskuksen, joka toimitti armeijakunnan kaatuneet kotiin. Käytäntö levisi nopeasti myös muihin armeijakuntiin. Sillanpää oli näin avainasemassa kaatuneitten tuomisessa kotiseudulle, josta myöhemmin tuli tapa Suomen armeijassa. Ennen sotaa ja vielä talvisodan alkuvaiheessa esikunnasta oli tullut virallinen määräys haudata kaatuneet taistelukentälle kuten yleisesti maailmalla oli tapana.


title: Johannes Sillanpää

text: Kokkolan kirkkoherrana toimiessaan Sillanpää teki 1960-luvulla aloitteen vuoden 1918 sisällissodan aikana paikkakunnalla teloitettujen punaisten vainajien uudelleenhautauksesta ja siunaamisesta.


title: Vaunut.org

text:
Vaunut.org on Suomen laajin rautatiekuvagalleria ja rautatieharrastajien sivusto. Vaunut.org avattiin vuonna 1998, ja se yhdistettiin osaksi Resiina-lehden nettipalvelua alkuvuodesta 2008, kun sivun perustaja Janne Määttä luopui sivuston ylläpidosta. Vaunut.org tarjoaa yli 120 000 kappaleen kokoelman rautatieaiheisia kuvia, joita voi lisätä sinne kun on luonut oman käyttäjätunnuksen. Vain sivustolle liittynyt käyttäjä voi lisätä ilmaiseksi 15 kuvaa kalenterivuotta kohden, ja sen lisäksi Resiina-lehden tilaajat saavat lisätä sinne ilmaiseksi 65 kuvaa vuotta kohden.
Sivulta löytyy myös keskustelupalsta Resiina-keskustelu, jonne voi jokainen tunnuksen omaava kirjoittaa, palstalta löytyy alueita joilla ilmoitetaan esim. rautatieaiheisista tapahtumista, uutisista ja havainnoista.


title: Vaunut.org

text: Sivustoa kustantaa nykyään Suomen Rautatiehistoriallinen Seura ry ja Museorautatieyhdistys ry. Sivuston päätoimittaja on Jape Ruotsalainen. Vaunut.org:n sivustoilla kuvat ovat yhteydessä Tasoristeys.fi-sivustoon linkillä, jos kuvaan on lisätty tasoristeyksen nimi.


title: Mysteerinäytelmä

text: Mysteerinäytelmä tarkoittaa keskiaikaista raamatullisiin aiheisiin pohjautuvaa näytelmää, joka esitetään kirkossa tai sen edessä mutta on riippumaton seremoniasta. Mysteerinäytelmien edeltäjiä olivat miraakkelit, jotka keskittyivät esittämään pyhimysten elämää ja ihmeitä. Varhaisimmat mysteerinäytelmät tunnetaan 1100-luvulta. Näytelmälajin suosion käynnisti paavi Urbanus IV perustamalla kevään ja Kristuksen ylösnousemuksen kunniaksi Herran Ruumiin juhlan (Corpus Christi) vuonna 1264.


title: Mysteerinäytelmä

text: Kristuksen Ruumiin juhla paisui 50-osaiseksi spektaakkeliksi, jonka näytelmissä kerrottiin koko kristillinen maailmanhistoria maailman luomisesta tuomiopäivään asti. Euroopassa ammattikunnilla oli tapana ottaa vetovastuu näytelmistä ja samalla esitellä omia tuotteitaan. Esimerkiksi kultasepät valmistivat kuninkaiden korut ja leipurit leipoivat viimeisen ehtoollisen. Pääosia esittivät uskonnollisten kiltojen jäsenet. Tehosteista vastasivat omat ammattimiehet, ”salaisuuksien herrat”, jotka saivat enkelit lentämään ja helvetin syöksemään tulta.


title: Pohjois-Italian maanjäristykset 2012

text: Pohjois-Italian maanjäristys tapahtui 20. ja 29. toukokuuta 2012 Modenan ja Ferraran alueella.


title: Pohjois-Italian maanjäristykset 2012

text: Ensimmäinen tapahtui 20. toukokuuta 2012 klo 4.03 paikallista aikaa. Voimakkuudeltaan maanjäristys oli 6,0 momenttimagnitudia. Maanjäristyksen keskus oli kymmenen kilometrin syvyydessä, noin 35 kilometriä Bolognasta pohjoiseen. Järistyksessä kuoli ainakin seitsemän ihmistä ja 50 loukkaantui. Lisäksi noin 3000 ihmistä jouduttiin evakuoimaan kodeistaan. Pääjäristyksen jälkeen tuli satoja pienempiä jälkijäristyksiä, joista voimakkain oli 5,1 Richterin asteikolla. Järistykset vaurioittivat pahoin etenkin alueen historiallisia rakennuksia.


title: Pohjois-Italian maanjäristykset 2012

text: Yhdeksän päivää myöhemmin sattui uusi, 5,8 magnitudin järistys 29. toukokuuta aamulla ja myöhemmin päivällä jälkijäristys, jonka voimakkuus oli lähes yhtä suuri, 5,6 magnitudia. Kuolleita on ainakin 15, ja edellisessä järistyksessä vaurioituneita rakennuksia romahti. Järistyksen keskipiste oli kymmenen kilometrin syvyydessä, 30 kilometriä Modenan kaupungista. Yhteensä maanjäristyksissä kuoli 25 ihmistä, ja useita tuhansia ihmisiä joutui kodittomiksi.


title: Mysteeri

text: Mysteeri tarkoittaa uskontoon liittyviä yliluonnollisia ilmiöitä. Esikristillisiä uskontoja, joissa on tällaisia ilmiöitä, sanotaan mysteeriuskonnoiksi. Ne olivat suosittuja antiikin Kreikassa ja Roomassa.


title: Mysteeri

text: Idän kristillisissä kirkoissa mysteereillä viitataan sakramentteihin. Alkukirkon aikaan ne salattiin pakanoilta.


title: João Maria Messi

text: João Maria Messi (s. 5. lokakuuta 1934 Recanati) on brasilialainen roomalaiskatolinen piispa. Hänestä tuli serviitti 1. huhtikuuta 1956, ja hän sai pappisvihkimyksensä 7. huhtikuuta 1958. Hänet nimitettiin Aracajún arkkihiippakunnan vihkipiispaksi sekä Zucchabarin titulaaripiispaksi 15. kesäkuuta 1988. Piispaksi vihkiminen seurasi 14. elokuuta. Pääkonsekraattorina toimi Eugênio de Araújo Sales, jota avustivat Luciano José Cabral Duarte ja Moacyr Grechi.


title: João Maria Messi

text: Messi sai 22. maaliskuuta 1995 nimityksen Irecên ja 17. marraskuuta 1999 Barra do Piraí-Volta Redondan piispaksi. Hän jäi eläkkeelle 8. kesäkuuta 2011.


title: Fredrik Ekberg

text: Frerik Edvard Ekberg (29. kesäkuuta 1825 Helsinki – 10. huhtikuuta 1891 Helsinki) oli suomalainen kondiittori ja leipurimestari, joka tunnetaan parhaiten Helsingissä sijaitsevan Ekbergin kahvilan perustajana.


title: Fredrik Ekberg

text: Ekberg oli pankkivirkamiesperheessä kasvatettu orpopoika, joka päätti ensin opiskella kellosepäksi. Vuonna 1843 hän vaihtoi kuitenkin leipurinopintoihin ja valmistuttuaan kisälliksi 1847 toimi harjoittelijana Haminassa, Viipurissa, Pietarissa ja Riiassa. Ekberg pääsi leipurimestariksi tammikuussa 1852 ja perusti sen jälkeen ensimmäisen leipomonsa Helsingin Kruununhakaan Marian- ja Rauhankatujen kulmaan, mutta siirsi sen jo neljän vuoden kuluttua Aleksanterinkadulle Kiseleffin taloon. Vuonna 1862 leipomon kellarissa alkoi toimia hyvin suosituksi tullut kahvila ja 1863–1864 molemmat siirtyivät hänen rakennuttamaansa uuteen taloon Aleksanterinkadun toiseen päähän, numeroon 52. Vuodesta 1873 Ekberg omisti Café Parisien -nimisen ranskalaisvaikutteisen kahvilan, joka tosin oli myöhemmin kannattamattomana suljettava. Lisäksi hän omisti 1869 alkaen panimon sekä vuodesta 1874 viinikaupan ja tupakkakaupan. Ekbergin yritys uudisti pääkaupungin kahvilakulttuurin ja teki kahvilassa käymisestä suosittua varsinkin ylioppilaiden keskuudessa. Hän teki tunnetuksi myös kotimaisia leivoksia.


title: Fredrik Ekberg

text: Ekberg oli kahdesti naimisissa ja sai kolme lasta.


title: Fredrik Ekberg

text: Ekbergin kuoltua kahvila ja leipomo siirtyivät 1915–1917 uuteen taloon Bulevardille, jossa ne edelleen toimivat hänen jälkeläistensä omistuksessa. Aleksanterinkadulla sijainnut Ekbergin talo purettiin 1920-luvun alussa nykyisen Keskuskadun tieltä.


title: Moacyr Grechi

text: Moacyr Grechi (s. 19. tammikuuta 1936 Araranguá) on brasilialainen roomalaiskatolinen arkkipiispa. Hänet vihittiin serviittien papiksi 29. kesäkuuta 1961 ja nimitettiin Acre e Purusin prelaatiksi 10. heinäkuuta 1972 sekä lisäksi Vegesela in Numidian titulaaripiispaksi 20. heinäkuuta 1973. Piispaksi konsekroinnin suoritti 21. lokakuuta João de Souza Lima, jota avustivat Antônio Sarto ja Florentino Zabalza Iturri.


title: Moacyr Grechi

text: Grechi erosi titulaaripiispan arvosta 26. toukokuuta 1978.


title: Moacyr Grechi

text: Acre e Purusin alueprelatuurista tuli myöhemmin Rio Brancon hiippakunta, ja Grechi jatkoi toimintaansa sen johdossa saatuaan 19. maaliskuuta 1986 nimityksen hiippakunnan piispaksi. 29. heinäkuuta 1998 hänet nimitettiin Porto Velhon arkkipiispaksi, jona hän toimi, kunnes jäi eläkkeelle 30. marraskuuta 2011.


title: Punaiset tulppaanit

text: Punaiset tulppaanit () on Alyson Noëlin "Kuolemattomat"-kirjasarjan ensimmäinen osa. "Punaiset tulppaanit" nousi heti bestselleriksi ja viipyi 34 viikkoa New York Times Bestsellers -listalla.


title: Punaiset tulppaanit

text: Ever menettää perheensä kauheassa onnettomuudessa, jonka jälkeen hän on alkanut nähdä aaveita, ihmisten auroja, ihmisten ajatuksia ja pelkällä kosketuksella tuntemaan ihmisten tarinan. Hän välttelee ihmisiä aurinkolasit ja huppu päässään, kuulokkeet korvilla. Uudessa koulussa ihmiset kutsuvat häntä friikiksi, kunnes kaikki muuttuu hänen tavatessaan Damenin.


title: Sininen kuu (Alyson Noëlin kirja)

text: Sininen kuu (engl. "Blue Moon") on "Kuolemattomat"-kirjasarjan toinen osa, jonka on kirjoittanut Alyson Noël. "Sininen kuu" pysyi 12 viikkoa New York Times Bestsellers -listalla.


title: Kerrang! Awards

text: Kerrang! Awards on Kerrang!:n järjestämä tapahtuma, jossa palkitaan musiikkialan parhaimmistoa. Palkinnot on jaettu vuodesta 1993 alkaen.


title: Kulttuuritalo Laikku

text: Kulttuuritalo Laikku on 28. huhtikuuta 2018 avattu taide- ja tapahtumakeskus, joka sijaitsee Tampereen Keskustorin laidalla Tammerkosken läheisyydessä. Rakennus on tunnettu aiemmin nimellä Vanha kirjastotalo, sillä se on Tampereen kaupunginkirjaston entinen pääkirjasto. Talon ovat suunnitelleet Jussi ja Toivo Paatela, ja se on valmistunut vuonna 1925.


title: Kulttuuritalo Laikku

text: Kulttuuritalon toiminnasta vastaa Tampereen kaupungin kulttuuripalvelut, mutta mukana on myös muita toimijoita ja tapahtumanjärjestäjiä. Laikussa sijaitsee Lastenkulttuurikeskus Rulla, Maahanmuuttajainfo Mainio, Järjestöhautomo, Pispalan Sottiisin festivaalitoimisto, Kansainvälinen toimintakeskus, Nuorisoseurat Häme ja Suomen lastenkulttuurikeskusten liitto. Lisäksi siellä on viisi kokoustilaa, iso ja pieni galleria, taidelainaamo ja kahvila.


title: Kulttuuritalo Laikku

text: Kirjastotalon rakentamisesta oli puhuttu Tampereella jo 1893, mutta ratkaiseva käänne tapahtui 1919, kun kenkätehtailija Emil Aaltonen lahjoitti hanketta varten miljoona markkaa. Talon sijoituspaikaksi oli tarjolla useita vaihtoehtoja, ja aiheesta käytiin julkisuudessa vilkasta keskustelua. Kaupunginvaltuusto päätti 1920, että kirjasto rakennetaan Venäläisen kirkon aukiolle. Kirjastonhoitaja Juho Arvi Kemiläinen ei kuitenkaan pitänyt sitä parhaana paikkana kirjastolle, ja myöhemmin suunnitelmia muutettiin. Lopulliseksi paikaksi valikoitui Vanhan kirkon puisto.


title: Kulttuuritalo Laikku

text: Talon suunnittelukilpailu järjestettiin 1922. Jussi ja Toivo Paatela voittivat sekä ensimmäisen että toisen palkinnon ja ryhtyivät tekemään varsinaisia rakennuspiirustuksia. Tässä vaiheessa taloon päätettiin lisätä tilat kaupunginvaltuuston istuntosalille sekä työväenopistolle ja taidenäyttelyille. Kirjastotalosta tuli valmistuessaan maan nykyaikaisin, ja se maksoi yhteensä 3,5 miljoonaa. Talon vihkiäisissä Aleksis Kiven päivänä 1925 Aaltonen lahjoitti vielä 200 000 markkaa, jotta kirjaston eteen saataisiin Aleksis Kiven patsas. Se pystytettiin 1928.


title: Kulttuuritalo Laikku

text: Vuonna 1962 valtuusto ja työväenopisto siirtyivät muualle. Kirjasto sai 1970-luvun alussa koko rakennuksen omaan käyttöönsä. Kirjasto levittäytyi myös Frenckellin tehtaan vanhaan pannuhuoneeseen, johon kunnostettiin lukusali ja varasto vuonna 1973. Tilat olivat silti kirjastolle liian ahtaat. Koska kirjastotalon laajentaminen olisi ollut hankalaa sen suljetun muodon vuoksi, vuonna 1978 järjestettiin arkkitehtuurikilpailu uudesta pääkirjastosta. Raili ja Reima Pietilän suunnittelema pääkirjasto Metso valmistui Hämeenpuistoon 1986. Kirjasto muutti uusiin tiloihin, ja Paateloiden rakennus sai nimeensä sanan ”vanha”.


title: Kulttuuritalo Laikku

text:
Vanha kirjastotalo peruskorjattiin ja muutettiin virasto- ja kulttuuritiloiksi. Talo avattiin uudelleen vuonna 1988. Siellä toimivat sen jälkeen muun muassa kaupungin kouluvirasto ja Galleria Emil. Rakennus suljettiin joulukuussa 2016 ja remontoitiin kulttuuritaloksi, joka otettiin käyttöön keväällä 2018.
Paatelat voittivat kirjastotalon arkkitehtuurikilpailun 1922. Heidän alkuperäisessä ehdotuksessaan rakennus oli kaksikerroksinen ja kaareva. Myöhemmin suunnitelmia kuitenkin muutettiin niin, että talosta tuli nelikerroksinen ja suorakaiteen muotoinen. Kasvaneisiin tiloihin tuli kirjaston lisäksi myös muita toimijoita.


title: Kulttuuritalo Laikku

text: Rakennus edustaa 1920-luvun klassisismia, joka on tyyliltään pelkistetympää kuin varhaisempi uusklassisismi. Pääjulkisivua hallitsevat monumentaaliset portaat ja koko talon korkuiset pilarit. Pääsisäänkäynti toimii päätteenä vanhalle puistoakselille, joka on peräisin 1800-luvun alusta.


title: Kulttuuritalo Laikku

text: Rakennus on osa Keskustoria, joka muodostaa valtakunnallisesti merkittävän kokonaisuuden yhdessä Hämeenkadun ja Hämeensillan kanssa. Talo kuuluu olennaisena osana myös Tammerkosken ja Koskipuiston kaupunkimaisemaan. Rakennusta ei kuitenkaan ole suojeltu; voimassa oleva asemakaava on vuodelta 1938, eikä siihen sisälly suojelumerkintää.


title: Kulttuuritalo Laikku

text: Rakennuksen kolmannessa kerroksessa on musiikkisali (entinen kaupunginvaltuuston istuntosali), jossa on Allan Salon maalaama suurikokoinen "Tampere"-fresko (1956). Sisätiloissa on myös Emil Aaltosta esittävä patsas. Kulttuuritalo Laikkuun on sijoitettu teoksia myös Tampereen taidemuseon kokoelmista.


title: Pekka Peltomäki

text: Pekka Peltomäki (s. 20. elokuuta 1950, Alajärvi) on uransa lopettanut, koko uransa Alajärven Ankkureita edustanut, pesäpalloilija. Hänet on valittu vuoden pesäpalloilijaksi vuonna 1978. Peliuransa jälkeen Peltomäki toimi pelinjohtaja jolloin hän voitti kaksi SM-kultaa.


title: Raney-nikkeli

text: Raney-nikkeli eli raneynikkeli on nikkeliä ja alumiinia sisältävä metalliseos, jota käytetään yleisesti katalyyttinä kemianteollisuudessa. Metalliseoksen kehitti vuonna 1927 yhdysvaltalainen Murray Raney katalyytiksi kasviöljyjen vedyttämiseen eli kovettamiseen.


title: Raney-nikkeli

text: Raney-nikkeliä valmistetaan seoksesta, joka sisältää puolet nikkeliä ja puolet alumiinia. Tämä seos käsitellään emäksisellä natriumhydroksidilla, jolloin osa alumiinista reagoi muodostaen natriumaluminaattia, joka pestään pois vedellä. Näin muodostuu sienimäinen hyvin huokoinen rakenne, jolla on suuri pinta-ala. Natriumhydroksidikäsittelyn seurauksena vapautuu vetykaasua, joka adsorboituu nikkelimetallin pintaan. Koska kuivana raney-nikkeli on pyroforista eli syttyy ilmassa hyvin helposti jopa itsestään palamaan, sitä säilytetään lietettynä joko veteen tai orgaaniseen liuottimeen.


title: Raney-nikkeli

text: Raney-nikkelin ensimmäisiä käyttökohteita oli katalyyttinä kasviöljyjen kovettamisessa vedyttämällä, ja siihen sitä käytetään edelleen. Teollisuudessa sitä käytetään katalyyttinä muun muassa aromaattisten yhdisteiden, nitroyhdisteiden, nitriilien, alkeenien, alkyynien ja karbonyyliyhdisteiden vedytyksessä. Teollisesti tärkeitä prosesseja ovat muun muassa sykloheksaanin valmistus bentseenistä, sorbitolin valmistus dekstroosista, heksametyleenidiamiinin valmistus adiponitriilistä ja 2,4-tolueenidiamiinin valmistus 2,4-dinitrotolueenista. Raney-nikkeliä käytetään myös rikin poistamiseen orgaanisista yhdisteistä.


title: Rinnejalkasara

text: Rinnejalkasara ("Carex pediformis" ssp. "rhizodes") on sarojen ("Carex") sukuun kuuluvan jalkasaran ("Carex pediformis") alalaji. Se kuuluu erilaistähkäisten kolmiluottisten sarojen ryhmään. Se on kapealehtinen, löyhästi mätästävä, monivuotinen ruoho, joka muodostaa kasvustoja.


title: Rinnejalkasara

text: Rinnejalkasaran mätäsmäiset ruusukkeet kasvavat vankasta pitkästä suikertavasta juurakosta. Varret, jotka ovat kohenevia, karheita ja tyvitupet tummanruskeita säikeiksi hajoavia, ovat 20–50 cm korkeita.


title: Rinnejalkasara

text: Lehdet ovat kellanvihreitä, 1,5–3 mm leveitä, varteen nähden melko pitkiä.


title: Rinnejalkasara

text: Kukinnon kärjessä on hedetähkiä yksi, 5–8 mm, yleensä perätön sen alapuolella emitähkiä 2–3, ne ovat 15–30 mm pitkiä, harsuja ja pitkäperäisiä. Ylin emitähkä on enintään hedetähkän tasalla ulottuva. Tukilehdet ovat lyhyet, suipot, ruskeat. Tupet ovat 10–20 mm pitkät ja vihreät. Tähkäsuomut ovat pullakon pituisia, suippoja ja otakärkisiä, vaaleanruskeasta punaruskeaan. Pullakot ovat 3–4 mm pitkiä, päärynänmuotoisia ja niissä on lyhyttä karvaa. Kukintoranka on vihreä. Rinnejalkasara kukkii touko–kesäkuussa.


title: Rinnejalkasara

text: Rinnejalkasara kasvaa avoimilla lehtomaisilla harjun- ja kallionrinteillä, kallionaluslehdoissa sekä lehtomaisissa metsissä, harvemmin tuoreilla kankailla.


title: Rinnejalkasara

text: Rinnejalkasaraa esiintyy harvinaisena Lounais- ja Etelä-Suomessa.


title: Varvassara

text: Varvassara ("Carex glacialis") on laji sarojen ("Carex") suvussa. Varvassara kuuluu erilaistähkäisten kolmiluottisten sarojen ryhmään. Se kasvaa tiheinä mättäinä viidestä viiteentoista senttimetrin korkeaksi. Sen varret ovat jäykkiä, ohuita, sileitä, tyvitupista tumman punaruskeita. Lehdet ovat sinivihreitä, rihmamaisia, lyhyempiä kuin varsi, yleensä uloskaartuvia. Hedetähkiä on yksi, emitähkiä yhdestä kolmeen, ne ovat suhteellisen pieniä, harsuja ja harvakukkaisia, lähekkäin sijaitsevia.


title: Varvassara

text: Varvassaraa esiintyy harvinaisena Suomessa pohjoisimman Lapin tuntureilla ja erillisesiintymänä Kuusamossa rotkolaaksoissa.


title: ARO 24-sarja

text: ARO 24-sarja oli ensimmäinen SC ARO S.A.n omaa suunnittelua oleva automallisto, jota valmistettiin välillä 1972 - 2006. Mallistoon kuului useita erilaisia korivaihtoehtoja, mm. neliovinen 244, 242 lava-auto ja kolmiovinen 243. Sotilaskäyttöön tarkoitettu versio oli mallinimeltään ARO Dragon.


title: ARO 24-sarja

text:
Mallisarjaa valmistettiin useilla eri moottorivaihtoehdoilla, sekä bensiini- että dieselmoottoreilla. Myös vetotapoja oli useita, takavetoinen sekä 4x4 versiot. Voimalinja oli AROn omaa suunnittelua ja valmistetta, 24-sarjassa esiteltiin myös omaa tuotantoa olevat bensiini-, diesel- ja turbodieselmottorit. Lisäksi autoissa käytettiin useiden muiden moottorivalmistajien koneita. 32-sarjassa käytettiin samaa tekniikkaa. ARO 24-sarjan valmistus lopetettiin vuonna 2006, valmistajan vararikon myötä.
Myös ARO 244 mallin vienti USAhan, mallinimellä Cross Lander 244X kariutui erinäisistä syistä.Ensimmäisen sukupolven ARO 24:ssa, jota valmistettiin 1972 - 1976 oli Dacia 1300:n ajovaloumpiot. Pyöreät takavalot olivat perua ARO IMS:stä. Vuonna 1977 etuvalot vaihtuivat ARO IMS:n pyöreisiin ja takavalot saivat uuden muodon. Vuonna 1985 esiteltiin uusi etumaski jaa ajovalot vaihtuivat pienempikokoisiin. Keulan muotoilussa käytettiin myös tuplavaloja, lähinnä mallissa 244. Vuonna 1995 tuplavaloinen keula koki kevyen ehostukseen ja takavalot vaihtuivat Oltcit -tyyppisiin. Viimeinen muutos 1998/99 oli kevyt kasvojenkohotus.


title: Kaupin pesäpallostadion

text: Kaupin pesäpallostadion sijaitsee Tampereella Kaupin urheilupuistossa. Stadionilla on katettu katsomo ja hiekkatekonurmi. Stadionin vieressä on lisäksi toinen hiekkapohjainen pesäpallokenttä.


title: Kaupin pesäpallostadion

text: Kesällä 2013 Kauppiin asennettiin digitaalinen tulostaulu.


title: Kaupin pesäpallostadion

text: Kaudella 2014 miesten Ykköspesisjoukkue Manse PP:n ja naisten Superpesisjoukkue Mansen Räpsän kotiottelut pelattiin Kaupin pesäpallostadionilla.


Alankomaiden alle 20-vuotiaiden jääkiekkomaajoukkue edustaa Alankomaita jääkiekon nuorten maailmanmestaruuskilpailuissa.


title: Farmall (traktori)

text: Farmall on amerikkalainen maataloustraktorimerkki, jota valmisti International Harvester. Traktorin valmistus alkoi vuonna 1924. Merkin edeltäjiä olivat Mogul ja Titan, joiden valmistusksen aloittivat vuonna 1902 McCormick ja Deering. Farmall oli entistä nykyaikaisempi ja kevytrakenteisempi maatalouden yleiskäyttöön suunniteltu traktori kuin edeltäjänsä. Traktorissa oli vakiovarusteena voimanulosottoakseli. Tekninen innovaatio kokeilu voimanulosotosta oli aloitettu Mogulilla jo vuonna 1919. Traktori oli suunniteltu erityisesti amerikkalaisille riviviljelmille kolmipyöräisenä. Siinä oli useita työkoneiden kiinnityspisteitä takana, keskellä ja edessä. Moottorit olivat aluksi petrolikäyttöisiä.


title: Kanadan Grand Prix 2012

text: Kanadan Grand Prix 2012 (virallisesti Formula 1 Grand Prix du Canada 2012) oli Formula 1 -kauden 2012 seitsemäs osakilpailu, joka ajettiin 10. kesäkuuta Circuit Gilles Villeneuven osittaisella katuradalla Montrealissa Kanadassa.


title: Kanadan Grand Prix 2012

text: Paalupaikalta kilpailuun lähti Sebastian Vettel. Kilpailun voitti Lewis Hamilton. Toiseksi sijoittui Romain Grosjean ja kolmanneksi Sergio Pérez.


Jääkiekon 3. divisioonan maailmanmestaruuskilpailujen 2013 karsintasarja pelattiin lokakuussa 2012 Yhdistyneissä arabiemiirikunnissa, turnaukseen osallistui neljä joukkuetta joista kaksi pääsi 3. divisioonan turnaukseen 2013.


title: Jääkiekon 3. divisioonan maailmanmestaruuskilpailujen 2013 karsintasarja

text: Ottelut


title: Thabo Sefolosha

text: Thabo Patrick Sefolosha (s. 2. toukokuuta 1984 Vevey) on sveitsiläinen koripalloilija, joka edustaa Utah Jazzia.


title: Thabo Sefolosha

text: Sefolosha pelasi nuoruudessaan useita eri urheilulajeja, mutta innostui erityisesti koripallosta 1990-luvun puolivälissä. Hän pelasi sitä vanhemman veljensä kanssa Blonayn juniorijoukkueissa ja heidän avullaan joukkue voitti myöhemmin muun muassa nuorten Sveitsin-mestaruuden. Sefolosha nousi pääsarjatasolla pelanneeseen Tege Riviera Basket kaudeksi 2001–2002. Ensimmäisellä pääsarjakaudellaan hän teki 11,0 pistettä 26 ottelussa.


title: Thabo Sefolosha

text: Sefoloshan hyvien peliesitysten ansiosta Ranskan pääsarjassa pelannut Élan Chalon kiinnostui hänestä. Koska hänen perheensä mielestä Sveitsi oli liian pieni maa kunnollisen uran aloittamiseen, siirtyi Sefolosha Chaloniin vuonna 2002. Ensimmäisen kautensa ajan hän pelasi lähinnä seuran juniorijoukkueessa, mutta jo toisella kaudella hän sai säännöllisiä peliminuutteja. Kaudella 2004–2005 hän nousi avausviisikkoon ja johdatti joukkueensa välieriin tekemällä 9,4 pistettä ottelua kohden.


title: Thabo Sefolosha

text: Ennen kauden 2005–2006 alkua Chalonin ja Sefoloshan välille nousi kiista, eikä uutta sopimusta saatu aikaan. Tämän vuoksi hän siirtyi Serie A:ssa pelanneeseen Pallacanestro Biellaan. Hänelle annettiin paljon vastuuta ja Sefolosha teki 12,0 pistettä sekä otti 6,4 levypalloa ottelua kohden. Sefolosha ilmoittautui vuoden NBA:n varaustilaisuuteen, jossa hän oli Philadelphia 76ersin 13:s varaus. Hänen pelioikeutensa kaupattiin kuitenkin Chicago Bullsille, jossa hän aloitti NBA-uransa. Tulokaskaudellaan Sefolosha teki 3,6 pistettä ottelua kohden. Hän edusti seuraa helmikuuhun 2009 asti, jolloin hänet myytiin Oklahoma City Thunderille. Loppukausi oli tilastollisesti hänen NBA-uransa paras, sillä hän teki keskimäärin 8,5 pistettä ottelua kohden. NBA:n vuoden 2011 työsulun ajaksi Sefolosha siirtyi pelaamaan turkkilaiseen Fenerbahçeen. Hän pelasi joukkueessa seitsemän Euroliiga-ottelua, joissa hän teki 11,4 pistettä ottelua kohden.


title: Thabo Sefolosha

text: Heinäkuussa 2014 Sefolosha siirtyi Atlanta Hawksiin pelaajakaupassa, jossa Hawks sai lisäksi Giorgos Printezisin NBA-pelaajaoikeudet ja jossa Thunder sai vaihdossa Sofoklis Schortsanitisin NBA-pelaajaoikeudet. Huhtikuussa 2015 Sefolosha pidätettiin Pero Antićin kanssa hetkeksi New Yorkissa näiden saavuttua paikalle, missä NBA-pelaaja Chris Copelandia oli aiemmin puukotettu. Pelaajat olivat kieltäytyneet poistumasta rikospaikalta poliisin kehotuksesta huolimatta. Sefolosha loukkasi pidätystilanteessa jalkansa, mikä päätti hänen kautensa. Keväällä 2016 Sefolosha haastoi tapahtuneesta oikeuteen viisi poliisia mm. liiasta voimankäytöstä hakien jopa 50 miljoonan dollarin vahingonkorvauksia.


title: Thabo Sefolosha

text: Kesällä 2017 Sefolosha siirtyi Utah Jazziin.


title: Alfred Adewale Martins

text: Alfred Adewale Martins (s. 1. kesäkuuta 1959 Abeokuta) on nigerialainen roomalaiskatolinen arkkipiispa. Hänet vihittiin papiksi 18. syyskuuta 1983 ja nimitettiin Abeokutan hiippakunnan johtoon 24. lokakuuta 1997. Piispaksi vihkiminen seurasi 24. tammikuuta 1998. Pääkonsekraattorina toimi Carlo Maria Viganò, jota avustivat Anthony Olubunmi Okogie ja Albert Ayinde Fasina.


title: Alfred Adewale Martins

text: Martins sai 25. toukokuuta 2012 nimityksen Lagosin arkkipiispaksi.


title: Albert Ayinde Fasina

text: Albert Ayinde Fasina (s. 8. heinäkuuta 1939) on nigerialainen roomalaiskatolinen piispa. Hänet vihittiin papiksi Ijebu-Oden hiippakuntaan 3. maaliskuuta 1980 ja nimitettiin sen koadjuuttoripiispaksi 21. kesäkuuta 1988. Piispaksi vihkiminen seurasi 10. syyskuuta. Pääkonsekraattorina toimi Anthony Olubunmi Okogie, jota avustivat Anthony Saliu Sanusi ja Felix Alaba Adeosin Job.


title: Albert Ayinde Fasina

text: Fasinasta tuli Ijebu-Oden piispa 14. elokuuta 1990.


title: Anthony Saliu Sanusi

text: Anthony Saliu Sanusi (2. tammikuuta 1911 – 8. joulukuuta 2009) oli nigerialainen roomalaiskatolinen piispa. Hänet vihittiin papiksi Lagosiin 17. joulukuuta 1944 ja nimitettiin Ijebu-Oden hiippakunnan johtoon 29. toukokuuta 1969. Piispaksi vihkiminen seurasi 1. elokuuta. Pääkonsekraattorina toimi paavi Paavali VI, jota avustivat Sergio Pignedoli ja Emmanuel Kiwanuka Nsubuga.


title: Anthony Saliu Sanusi

text: Sanusi jäi eläkkeelle 14. elokuuta 1990.


title: Józef Wysocki

text: Józef Wysocki (s. 17. lokakuuta 1940) on puolalainen roomalaiskatolinen piispa. Hänet vihki papiksi Tomasz Wilczyński 13. kesäkuuta 1965 ja nimitettiin Warmian hiippakunnan vihkipiispaksi sekä Praecausan titulaaripiispaksi 6. huhtikuuta 1989. Piispaksi konsekroinnin suoritti 29. huhtikuuta Józef Glemp, jota avustivat Edmund Michał Piszcz ja Kazimierz Jan Majdański.


title: Józef Wysocki

text: 25. maaliskuuta 1992 Wysocki sai nimityksen Elblągin vihkipiispaksi.


title: Manuel Mireles Vaquera

text: Manuel Mireles Vaquera (s. 11. tammikuuta 1929) on meksikolainen roomalaiskatolinen piispa. Hänet vihittiin papiksi 29. toukokuuta 1953 ja nimitettiin Durangon arkkihiippakunnan vihkipiispaksi sekä Casae Calanaen titulaaripiispaksi 16. lokakuuta 1982. Piispaksi vihkiminen seurasi 7. joulukuuta. Pääkonsekraattorina toimi Girolamo Prigione, jota avustivat Antonio López Aviña ja Luis Rojas Mena.


title: Manuel Mireles Vaquera

text: Mireles Vaquera sai 28. huhtikuuta 1988 nimityksen El Salton koadjuuttoriprelaatiksi, ja 13. lokakuuta 1988 hänestä tuli sen prelaatti. Hän jäi eläkkeelle 28. syyskuuta 2005.


title: Châteauneuf-les-Martigues

text: Châteauneuf-les-Martigues on kunta Bouches-du-Rhônen departementissa Ranskan Provencessa. Siellä asui 11 450 ihmistä vuonna 2009, ja sen pinta-ala on 31,65 neliökilometriä. Kunnan länsipuolella sijaitsee Martiguesin kaupunki.


title: Châteauneuf-les-Martigues

text: Châteauneuf-les-Martiguesissa vaikutti vesilentokoneen kehittäjä Henri Fabre, jolle on muistomerkki paikassa.


title: De Havilland Venom

text: de Havilland D.H. 112 Venom ja Sea Venom ovat englantilaisvalmisteisia suihkukäyttöisiä hävittäjäkoneita. De Havilland Vampiresta kehitetty Venom (suom. ""myrkky"") toimi maatukikohdista ja Sea Venom oli laivastohävittäjä, joka käytti tukikohtanaan lentotukialuksia.


title: De Havilland Venom

text: Suunnilleen samaan aikaan kehitettiin Sea Vixeniä, jonka kehitystyö kohtasi pahoja vaikeuksia. Sekin oli kantaäidin eli Vampiren malliin, niin kutsutusti kaksoispuomirunkoinen. Ohjaamo muistutti kehtoa, ja runko jatkui siivistä jakautuen.


title: De Havilland Venom

text:
Niin kutsutusta suorasiipisestä Vampire-konetyypistä tämä erosi loivassa kulmassa olevien nuolisiipien johdosta, sekä myös parannellun Goblin-moottorin ansiosta, uusi tyyppi oli nimeltään Ghost. Tämä kasvatti nopeutta 1 030 km/h arvoon vaakalennossa.
Ghostin versio 105 antoi työntövoimaa 2 336 kg eli 5 150 paunaa.Iso-Britannia käytti tätä konetyyppiä yöhävittäjänä (NF.) sekä hävittäjäpommittajana (FB.). Tämä suihkuhävittäjä hyväksyttiin palveluskäyttöön 1952, jolloin sarjatuotanto aloitettiin. Koelennot tapahtuivat 1950.


title: De Havilland Venom

text: Venomin ja Sea Venomin kiinteä aseistus käsitti 4 × 20 mm Hispano-lentokonetykkejä. Siiven alapuolisissa ripustuksissa voitiin kuljettaa raketteja sekä pommeja.


title: De Havilland Venom

text: Edelleen tyypistä riippuen saavutettu lakikorkeus vaihteli, ollen maksimissaan 15 000 metriä eli 49 200 jalkaa.


title: De Havilland Venom

text: Venom- ja Sea Venom -taistelukoneita käytettiin monessa eri maassa, muiden muassa Ruotsissa, Ranskassa ja Sveitsissä. Tyyppi poistettiin palveluksesta vasta vuonna 1983.


title: Bad Company (täsmennyssivu)

text: Bad Company tarkoittaa seuraavia asioita:


title: Rod Gavin

text: Roderick Fitzgerald "Rod" Gavin (s. 20. toukokuuta 1949 Paeroa) on uusiseelantilainen entinen meloja. Hänen seuransa oli North Shore Canoe Club.


title: Rod Gavin

text: Gavin kilpaili Montréalin olympialaisissa 1976 John Leonardin kanssa kajakkikaksikossa sekä 500 että 1 000 metrin matkalla. Pari putosi 1 000 metrin kisassa keräilyerissä, mutta selvisi välieriin saakka lyhyemmällä matkalla.


title: Mestarien liigan kausi 2012–2013

text: Mestarien liigan kausi 2012–2013 oli Mestarien liigan 21. kausi ja Euroopassa pelattavan jalkapallocupin 58. kausi. Loppuottelu pelattiin Lontoossa Englannissa Wembley Stadiumilla 25. toukokuuta 2013. Chelsea lähti kauteen puolustavana mestarina.


title: Mestarien liigan kausi 2012–2013

text: Kaikki turnaukseen liittyvät arvonnat suoritetaan UEFA:n pääkonttorissa Nyonissa, Sveitsissä, ellei toisin mainita.


title: Mestarien liigan kausi 2012–2013

text: Ensimmäiset osaottelut pelattiin 3. heinäkuuta 2012. Toiset osaottelut pelattiin 10. heinäkuuta 2012.


title: Mestarien liigan kausi 2012–2013

text: Ensimmäiset osaottelut pelattiin 17. ja 18. heinäkuuta 2012. Toiset osaottelut pelattiin 24. ja 25. heinäkuuta 2012.


title: Mestarien liigan kausi 2012–2013

text: Kolmas osio jakautuu kahteen erilliseen osioon – mestarien karsintaan ja hyvin sijoittuneiden karsintaan. Molempien osioiden häviäjät pääsevät Eurooppa-liigan play-off -kierrokselle.


title: Mestarien liigan kausi 2012–2013

text:
Kolmannen kierroksen arvonta pidettiin 20. heinäkuuta 2012. Ensimmäiset osaottelut pelattiin 31. heinäkuuta ja 1. elokuuta ja toiset osaottelut 7. ja 8. elokuuta.
!colspan="5"|Mestarit


title: Mestarien liigan kausi 2012–2013

text: !colspan="5"|Hyvin sijoittuneet